
PROOEMIUM. 


Artis  medicae  tironem,  si  quid  publici 
iuris  facere  velit,  quod  non  plane  sit  inuti- 
le, aliorum  solummodo  posse  colligere  obser- 
vationes, neminem  fugit,  quibus  si  una  alte- 
rave  nondum  cognita  adiicilur,  consuetudo 
illa  a maioribus  nostris  tradita  dissertationis 
inauguralis  conscribendae  ad  commodum 
forse  quantulumcunque  publicum  converti- 
tur. Me  vero,  ut  hocce  prae  ceteris  eligerem, 
argumentum  summa  induxit  benevolentia 
111.  Wutzer,  praeceptoris  mei  summa  pieta- 
te colendi , qui  non  solum  casum  in  clinico 
chirurgico  observatum  operationemque  ibi 
factam  accuratius  describendam  mihi  reliquit, 
sed  experientia  atque  libris  suis  me  adiuvit. 
Accessit  eximia  humanitas  atque  liberalitas  vi- 
rorum illustriss.  Nasse  etHarlesjs,  praecep- 


torum  optime  de  me  meritorum,  qui  et  ipsi 
libros  huc  pertinentes  non  recusabant.  Ex 
his  omnibus  opportunitatibus,  quod  non  il- 
los paravi  libello  nostro  fructus,  quos  inde 
petere  forse  licuit ; nihil  aliud  accuset  lector 
benevolus  nisi  exiguitatem  virium  nostrarum. 


THESES. 


1.  Febris  causa  proocima  est  ignota. 

2.  Ronchus  crepitans  non  est  certum  signum 
pneumoniae. 

3.  Scrofulosis  syphilidi  similis  est. 

4-  Ulcera  gonorrhoica  a syphiliticis  diffe- 
runt. 

5.  Non  sunt  morbi  sympathici. 

6.  Dynamica  forcipis  efficacia  saepissime 
magis  cognoscitur  quam  mechanica. 

7 ■ Symptomata  syphilidis  et.  mercurialismi 
semper  differunt. 

8.  Inter  omnia  remedia  maximum  nobis  com- 
modum affert  venaesectio. 

9.  Finis  morborum  medicinae  et  chirurgiae 
non  statuendus. 

10.  Non  est  inflammatio  occulta. 

11.  Indicatio  ad  forcipem  applicandam , quae 
sola  dynamica  eius  virtute  nitaiur,  nulla 
esse  potest. 

i 1. 

Ossium  morbos  semper  esse  diuturnos 
diflicilisque  curae  inter  omnes  constat.  Nam 
illae  etiam  liarum  partium  aegritudines  non- 
nunquam  remediis  resistunt , quae  vi  externa 
sunt  natae j sed  eo  pertinaciores  sunt,  quo 
magis  est  recondita  causa,  unde  depen- 
det morbus,  quare  fit,  ut  ossium  mala  a 
cachexiis  nata  adeo  fatigent  medicos,  neque 
id  mirandum  esse  videbitur,  si  quam  lente 
in  hisce  partibus  procedant  actiones  vitales 
consideraveris.  Id  quod  de  ossibus  nunc  di- 
ximus, multis  rationibus  non  immerito  de 
tunicis  mucosis  valet , de  iis  certe  quae  mu- 
tua necessitudine  ossibus  firmiter  inhaerent. 
Quae  omnia,  si  ad  os  maxillare  superius  par- 
tesque ei  propius  adnexas  retulerimus  et  bis, 
quae  experientia  medica  suppeditat,  adiici- 
mus , facile  videbimus , morbos  in  hisce  par- 
tibus obvios  aut  esse  incurabiles  aut  nisi 

summa  opera  atque  diligentia  tolli  posse. 
Occultum  enim  liis  in  partibus  per  longius 
tempus  obrepere  potest  malum , priusquam 
in  conspectum  venit,  etquum  e cavernis  suis  (e 
sinu  maxillari  e.  g.)  evasit,  tantos  saepe  iam 
fecit  progressus,  ut  nonnunquam  extremo 
opus  sit  auxilio.  Symptomata  autem,  qui- 
bus initia  horum  malorum  cognosci  possint, 
prodromi  igitur,  tam  obscura  tam  ancipita 
sunt,  ut  artis  nostrae  peritissimus  quisque 
facillime  decipi  possit,  si  de  morbo  fiente 
iudicium  sit  ferendum.  In  initio  enim  plu- 
rium maxillae  morborum,  illorum  praeser- 
tim , qui  a sinu  maxillari  proliciscuntur,  nil 
observamus,  nisi  odontalgiam,  gravedinem, 
dolores  quosdam  rheumaticis  haud  absimiles; 
hinc  inde  malum  intus  iam  longe  lateque 
crevit,  quin  ullum  prodierit  symptoma.  Ob- 
servatus etiam  est  casus,  ubi  intumescentia 
quaedam  ramulorum  nerveorum  canaliculos 
maxillae  osseos  intrantium  prosopalgiam  si- 
mulavit, ita  ut  medicus  curam  chirurgicam 
huic  dolori  adaptatam  i.  e.  resectionem  ner- 
vi facialis  perfecerit,  id  quod  non  solum  nul- 
lum adtulit  fructum,  sed  mortem  etiam  ac- 
celeravit — Haec  omnia  tamen  magis  eluce- 
bunt , quum  de  morbis  qui  in  osse  maxillari 
superiore  occurrunt,  paulum  accuratius  dis- 
seruerimus. 

i 2. 

Inflammatio , praesertim  chronica,  in 
antro  Higlimori  haud  raro  occurrit,  cuius  af- 
ficit membranam  mucosam  ansamque  prae- 
bet multis  aliis  malis  satis  molestis.  Fert  vero 
prae  se  haec  inflammatio  chronica  speciem 
coryzae;  sentiuntur  dolores  obscuri  in  naso, 
qui  ad  genas  et  ad  frontem  transeunt ; acce- 
dit cephalalgia,  sternutatio,  dolores  qui  pres- 
su plerumque  non  augentur;  deinde  mucus 
pure  admixtus,  nonnunquam  sanguinolen- 
tus, naribus  excernitur.  Humores  autem  re- 
tenti inspissantur  ita,  ut  apertura,  qua  an- 
trum in  nasi  cavum  transit,  obturetur,  ossa 
ipsa  afficiantur,  formetur  materies  caseosa, 
quam  ex  muco  inspissato  natam  esse  multi 
credunt,  sed  ex  ipsis  ossibus  progigni  alii 
volunt.  Ossa  ipsa  in  dies  intumescunt,  mol- 
lescunt , cutis  faciei  superimposita  sympathia 
quadam  rubescit,  aperitur  denique  os  et  id 
nonnunquam  per  alveolos  dentium,  aut  per 
genam  saniem  effundit,  atque  specillum  ar- 
genteum, si  per  hanc  aperturam  immittitur, 
plerumque  nigrescit.  Hevin,  La  mori  er, 
Maigrot,  Dubertrand  et  Saint  Yves 
ulcera  fistulosa  malae  sanarunt,  cum  extra- 
ctis dentibus  molaribus  et  alveolis  perforatis 
ichorem  in  sinu  maxillari  inclusum  evacua- 

rent  «).  Species  tamen  etiam  acuta  huius  in- 
flammationis nonnunquam  observatur , ubi 
dolores  acutissimi  ad  oculos  caputque  propa- 
gantur, febris  cum  delirio  accedit.  Nascitur 
liinc  inde  iuflammatio  tunicae  mucosae  antri 
Ilighmori  cum  blennorrhoea  et  carie  inde 
subsequente  ex  refrigerio ; primum  vero  mor- 
bi stadium  satis  frequenter  negligitur.  Ori- 
ginem quoque  ducere  potest  inflammatio  a 
gingivae  morbo,  ubi  formam  induit  parulidis, 
atque  postea  ad  periosteum  ipsumque  os 
transgreditur.  Saepissime  autem  carie  den- 
tium ansam  praeberi  ad  inflammationem 
maxillae  superioris,  et  inprimis  sinus  maxil- 
laris, neminem  fugit.  — Infelici  fato  cache- 
xia quaedam  inflammationi  alienam  indolem 
frequenter  induit,  uti  scrofulosis , syphilis  et 
arthritis,  quibus  cura  difficillima  evadit. 

In  cura  huius  morbi  methodus  anti- 
phlogistica  ne  in  illo  quidem  casu  aegrotan- 
tibus certum  auxilium  fert,  ubi  inflammatio 
speciem  prae  se  fert  acutam ; vena  tamen 
est  secanda,  hirudines  applicandae  atque  re- 
media laxantia  porrigenda,  deinde  vesicantia, 
aut  fortiora  adhuc  derivantia , addenda. 


a)  vid.  Bordenave,  sur  les  maladies  du  sinus  maxillaire. 
In  memoires  de  1’academie  de  chirurgie.  Paris  1768. 

i iv.  p.  344. 


Poslea  cataplasmata  emollienLia  ex  herba  al- 
thaeae, verbasci,  hyoscyami,  cicutae  parata 
hinc  inde  non  sine  fructu  in  usum  vocantur; 
noctu,  quum  haec  cataplasmata  refrigerio 
nocere  possint,  emplastra  e herbis  narcoticis 
parata  applicanda  ; vapores  tepidi  deni- 
que ex  herbarum  emollientium  decoctionibus 
naribus  simul  inducendi  sunt.  Doloribus  ni- 
miis atque  intolerabilibus  opium  fere  solum 
levamini  est. 

In  blennorrlioea  et  pura  et  purulenta 
(plerumque  enim  muco  pus  admixtum  est) 
id  ante  omnia  curandum  est,  ut  materia  in 
sinu  maxillari  collecta  libere  atque  facile 
evacuetur.  Vapores  naso  inducti  hac  in  re 
non  satis  auxilii  ferunt,  valdopere  tamen  iti 
blennorhoea  timendum  est,  ne  humores  in 
spissati  atque  indurati  aperturam  illam  clau- 
dant, quo  liquores  ex  antro  in  nasum  trans- 
eunt. Hac  enim  obstructione  fieret,  ut  ma- 
teria in  antro  reclusa  in  dies  corrumperetur 
ipsaque  tandem  ossa  corroderet.  Quare  non- 
nulli specillis  quibusdam  huic  lini  adaptatis 
aperturam  illam,  si  clausa  est  vel  muco  vel 
pure,  restituere  conati  sunt.  Jourdai  n rt) 
non  solum  tali  specillo  introitum  sinus  rna- 


«)  Meinoives  de  1'academie  de  chirurg.  T.  IV.  Paris  1 768, 
PaD-  357’ 

xillaris  aperire,  sed  iniectiones  etiam  per 
hanc  aperturam  facere  enisus  est.  Est  au- 
tem haec  res  ardua  atque  difficilis,  neque  be- 
ne perficienda  nisi  illis,  qui  diutissime  hoc  ne- 
gotio exercitati  sunt;  non  multum  igitur  his- 
ce conaminibus  proficimus,  et  aliis  potius 
rationibus  liquores  emittere  debemus.  Ex 
his  extractio  dentis  molaris  et  perforatio  al- 
veoli prae  ceteris  eminet  , cum  tali  modo 
canalis  artificialis  efficitur,  cuius  ope  humo- 
res ex  antro  Highmori  facile  inferiora  ver- 
sus profluunt.  Eligitur  autem  huic  opera- 
tioni optime  tertius  sive  quartus  dens  mola- 
ris, ubi  locum  eligere  morbus  permittit. 
Ipsa  in  blennorrhoea,  ubi  ex  inflammatione  ni- 
hil timendum  est,  pulveres  sternutatorii  haud 
exiguum  nonnunquam  afferunt  levamen;  im- 
pediunt enim,  ne  apertura  illa  antri  , de 
qua  antea  iam  sermo  erat,  claudatur  vel  co- 
arctetur , et  si  iam  clausa  est,  forse  restituere 
eam  possunt.  Componuntur  autem  hi  pul- 
veres ex  herba  maioranae,  mari  veri,  flori- 
bus convallariae  maialis,  radice  iridis  flo- 
rentinae,  quibus,  si  torpidus  sit  aeger,  sub- 
stituitur turpethum  minerale,  cuius  grana 
bina  vel  tria  sacchari  albi  drachmae  singulae 
adiiciuntur,  si  acriora  indicata  sunt  canthari- 
dum grana  quina,  calomelanos  et  camphorae 
scrupulo  singulo  et  resinae  guaiaci  drachmas 


Linis  admisceri  possunf.  Irritationem  enim 
nasi  cantharidibus  effectam  antri  Higlimori 
morbo  stimulo  esse  contrario,  nonnulli  af 
firmant. 

Caries  ex  inflammatione  e blennorrhoea 
vel  neglecta  vel  pertinaciori  progigni  potest, 
saepius  autem  dyserasiae  debetur.  Svpbibde 
e.  g.  ossis  maxillaris  processum  praesertim 
palatinum  haud  raro  corrumpi  et  destrui  in 
ter  omnes  constat,  scrofulosis  vero  et  arthri- 
tis sinus  ipsius  parietibus  infestae  sunt.  Ca- 
ries in  antro  nata  ad  ossis  maxillaris  paries 
diversas,  ad  orbitam  usque  transire  facile  potest. 

Necrosis  nonnunquam  invenitur  in  osse 
maxillare  superiore,  cuius  rei  observa! iones 
non  adeo  crebras  apud  auctores  legimus»  qua- 
rum mentionem  facere  liceat,  quippe  quid 
autocralia  naturae  valeat,  et  in  nostro  osse 
Ilis  clare  demonstratur \ pars  nempe  necrosi 
affecta  atque  sublata  plerumque  viribus  na- 
turae restituitur.  Weidmann  puellam  cu- 
rabat, quae  tumore  partis  sinistrae  faciei  la- 
borabat maiorem  genae  atque  frontis  etiam 
partem  occupante.  Cule  partis  superioris  et 
mediae  genae  incisa,  multum  pus  atque  po- 
stea ossis  frustula  necrosi  affecta  evacuata 
sunt,  quo  facto  sanatio  est  secula  a).  Necro- 


<*)  Pol.  Weidmann  de  neesesi  ossium,  p.  iai 

sis  maxillae  superioris  dextrae  a scrofulosi  et 
exanthemate  retrogresso  in  puero  undecim 
annorum  orta  a Krimer  observata  id  me- 
morabilis monstrabat,  ut  tota  fere  maxilla 
non  solum  regenerata,  sed  etiam  in  ea  qua- 
tuor  dentes  molares  denuo  formati  sint  a). 
In  puero  sex  annos  nato  tota  fere  maxil- 
la superior  utriusque  lateris  necrosi  affec- 
ta sublata  est  a Dr.  Lil,  regenerata  est 
pars  exstirpata  atque  sanatio  completa  ef- 
fecta b).  — Denique  casum  adiiciam  ab 
ili.  TVutzero  observatum,  atque  mihi  com- 
municatum. Erat  iuvenis  viginti  quatuor  an- 
norum, corporis  constitutione  sana  et  firma, 
qui  fistula  dentali  maxillae  superioris  dex- 
trae laborabat , et  quamquam  duo  cariosi 
dentes  (primus  et  secundus  molaris)  sub- 
lati essent,  tamen  tumor  gingivae  chroni- 
cus natus  est,  unde  ichor  continuo  secer- 
nebatur. Specillum  per  aperturam  fistu- 
lae introductum  partem  processus  alveola- 
ris mobilem  tetigit , quae  incisione  suffi- 
ciente facta  forcipe  extracta  est  , atque 
hac  ratione  aegrotus  penitus  sanatus  est. 


a)  Journal  der  Chirurgie  und  Augenheilkundc  von  Graefe 
uud  von  Walther.  Bd.  10,  p.  606. 

b)  Sammluug  auserles.  AbhandI.  zum  Gcbrauchc  piakt 
Acute.  Bd,  2,  St.  1,  p.  122, 


Pars  remota  magnitudine  ovum  columbinum 
aequabat. 

In  sinu  maxillari  polypi  , Jungi  me - 
dullares  , steatomata  et  sarcomata  inventa 
sunt,  quae  semper  cachexiae  debentur.  Non- 
nunquam  ita  crescunt,  ut  non  solum  antri 
parietes  reddant  prominentiores,  sed  in  fos- 
sam etiam  temporalem  et  per  fissuram  ossis 
sphenoidei  infra  cerebrum  penetrent,  imo 
partem  horizontalem  ossis  frontis  et  laminam 
cribrosam  ossis  ethmoidei  sensim  destruendo 
cavum  cranii  intrent,  atque  ita  pressioue  vel 
irritatione  encephali  mortem  efficiant;  per 
alveolos  etiam  dentium  exire  atque  extrinse- 
cus ad  magnam  augeri  possunt  molem. 

Osteosteatoma  d)  in  ipsis  ossis  maxillae  su- 
perioris parietibus  observatur  b).  De  hoc  et 
de  o steosar comate  c)  Boyer  aliique  affirmant, 
nihil  aliud  esse,  nisi  carcinoma  ossis,  quippe 


a ) Osteosteatomatis  maxillae  superioris  casum  gravissimum 
vide  communicatum  et  delineatum  a Dr.  Terwey  in: 
Rust,  Magazin.  Vol,  p.  222  et  tab.  II. 

b ) Weinhold  Ideen  liber  die  abnormen  Metamorphosen 
der  Highmor’s-Hohle,  p.  202. 

c)  Osteosarcoma  (sive  exostosis  carcinomatosa)  admirandi 
voluminis  depictum  invenitur  in:  Dictionaire  des  Scien- 
ces medicales.  T,  XXXV,  Tab.  I.  — Eiusdem  morbi  ca- 
sus descriptus  et  delinealus  a Dr,  B e c k e r in;  Rust,  Ma- 
gaziu,  T.  XXI,  p.  21 8. 

quae  post  exstirpationem  partis  affectae  alio 
fere  semper  emergant  loco.  Rectius  forsan 
dicendum  esset,  hisce  in  casibus  fungum  vere 
medullarem  ossis  exstirpatum  fuisse , cui  sal- 
tem morbo  atrocissimo  osteosarcoma  magis  af- 
fine est , quam  scirrho  maligno  et  cancro. 
Attamen  cancer  in  partibus  mollibus  os 
maxillare  tegentibus  nasci  vel  ex  sinu  maxil- 
lari proficisci  potest. 

Superest  ut  de  exostosi  a)  huius  ossis  verba 
faciam,  quam  hypertrophiam  diploes  esse  exi- 
stimo. Facile  cognoscitur  hic  morbus,  si  os- 
sis tumor  extrorsum  prominet , sed  obscuris- 
sima nonnunquam  est  diagnosis,  si  in  antrum 
Highmori  exseritur.  Exostosis  huius  ossis  a 
dyscrasia  syphilitica  dependere  solet,  rarius- 
alius  generis  cachexiis  originem  debet.  Plu- 
res  exostoseos  ossis  maxillaris  superioris  casus 
nobiscum  communicat  Bordenave  b).  H y- 


-g)  Exostosis  maxillae  superioris  dextrae  casum  quam  maxi- 
me memorabilem  exhibet  et  depingi  curavit  J.  Fo  x in  r 
the  natural  liistory  and  diseases  of  the  Iiuman  Teeth. 
London  1 8 1 4- — Etiam  in:  Cerutti,  pathologisch-ana- 
tomisches  Museum.  Leipzig  1821.  1.  Hcft,  p.  22  et  tab.  III- 
— Eiusdem  generis  exostosin  illustravit  figura  aeri  in- 
cisa Rust,  cuius  vid.  Maguzin.  Vol.  I,  p.  71,  tab.  II. — 
Invenitur  etiam  insignis  quaedam  maxillae  superioris 
exostosis  dclineata  in:  Dictionaire  des  scienees  medi- 
cales. T.  XXXV,  Tab.  II. 

b)  Memoires  de  l’acadetnie  royale  de  chirurg.  T.  V,  p.  246: 

dat  i des  in  antro  Hichmori  observatae  non 
sunt,  id  quod  eo  magis  mirandum  est,  quod 
in  sinu  frontali  nonnunquam  secuudum  ex- 
perientiam Roberti  Keate  a)  occurrunt. 


5.  3. 


Cum  iam  in  eo  sim,  ut  de  morborum 
liucusque  expositorum  cura  dicam , monen- 
dum est,  curam  quam  dicunt  therapeuticam, 
sic  et  diaeteticam,  a me  omissam  esse,  licet 
has  maximi  esse  momenti  credam,  ubi  de  rite 
sanando  morbo  agitur.  Ne  tamen,  quid  ferre 
recusent  humeri,  labore  nimis  arduo  susci- 
piam, curae  chirurgicae  soli  attentum  ani- 
mum advertere  visum  est,  eo  magis,  quo  de 
cancro  ossis,  osteosteatomate , fungo  medul- 
lari, internis  remediis  curandis  magna  hu- 
cusque sit  dissensio  ipsos  inter  artis  magistros, 
et  haec  remedia  fato  infelicissimo  aut  par- 
vum aut  fere  nullum  auxilium  in  plerisque 
ferre  soleant. 

Chirurgiae  varia  sunt  adminicula  con- 
tra maxillae  superioris  morbos  dynamicos, 
quae  tamen  ad  malum  radicitus  tollendum 
non  sufliciunt,  ubi  id  cachexiae  universali 


«)  Medico-chirurgicat  Transactions,  Vol,  X.  London  1819* 
p 2;8- 

ortum  debet.  Iu  his  quidem  chirurgia  pal- 
liati vum  solummodo  fert  auxilium!,  radicale 
autem,  ubi  morbo  intus  haerenti  iam  antea 
mederi  eumque  penitus  delere  concessum  fue- 
rit. Sunt  tamen  morbi  maxillae  mere  loca- 
les , quibus  adminicula  chirurgica  mox  et 
iusto  tempore  adbibere  fas  est,  ne  morbum 
universalem  perniciosum  effectu  secundario 
provocent. 

Operationes  chirurgicas  propius  accedens, 
quae  in  maxilla  superiore  obviam  veniunt, 
lias  divido  in  i)  Operationes,  quibus  perfo- 
ratur sive  terebratur  os,  viam  aperiendo  in 
sinum  sive  in  cavitatem  aliquam;  2)  operatio- 
nes, quibus  pars  quaedam  ossis  morbosa,  cum 
aut  sine  massa  praeternormam  inde  nata,  ex- 
stirpatur aut  resecatur. 


I.  Operationes  chirurgicae  quibus  maxilla 


Praecipue  perforatur  os  maxillare  supe- 
rius, ut  aperiatur  antrum  Highmori  et  ma- 
teriae peccantes  fluidae,  molles,  vel  solidae, 
inde  removeantur.  Deinde  etiam  eo  consilio 
haec  operatio  suscepta  est,  ut  tolleretur  se- 
cretio morbosa  membranae  mucosae  huius 


superior  perforatur. 


13 


antri  ipsa.  In  nonnullis  casibus  chirurgi  adi- 
tum artificialem  effecerunt,  ut  ductus  vica- 
rius formaretur,  si  verus  et  normalis  obtura- 
tus est.  Terebramus  autem  os  maxillare: 

1.  per  alveolos  dentium; 

2.  in  plano  palatino; 

3.  sub  eminentia  malari,  uti  fecit  Lamo- 
r i e r ; 

4«  in  fossa  canina  secundum  Desault; 

5.  per  parietem  internum  ossis  qui  ad  na- 
sum spectat; 

6.  denique  H ed en  us  et  post  eum  W e i n- 
liold  duobus  locis  os  perforabant,  seta- 
cei  perducendi  causa. 

Suscipitur  autem  una  altera  ve  harum  me- 
thodorum : i)  ubi  fluidum  quoddam  morbo- 

sum evacuandum  et  iniectiones  salutiferae  in 
antrum  Highmori  faciendae  sunt,  ad  quem 
finem  methodus  prima  potissimum  adhibenda 
videtur.  2)  Si  corpora  aliena  in  antrum  High- 
mori penetrarunt  vel  si  parasiti  cultro  aut 
ligatura  amovendi  ibi  geniti  sunt,  tum  ma- 
iore circuitu  aperiendus  sinus  methodusque 
secunda,  tertia  sive  quarta  est  suadenda. 
3)  Maiores  antri  tumores  uti  polypi,  ope  se- 
tacei  secundum  Hedenum  etWeinhold 
hinc  inde  destrui  possunt. — Haud  multum  pe- 
riculi corpori  imminet  ex  uno  alterove  huius 
operationis  genere  Experientia  enim  docemur, 

vulnera  faciei  multis  licet  ac  gravibus  nervis 
per  eius  partes  dispersis  facillime  tolerari, 
immo,  resectis  maioribus  partibus  interdum 
vix  febrem  vulnerariam  magni  aestimandam 
intrare,  dummodo  tantum  corpus  sanum  ne- 
que ad  morbum  quendam  propensum  sit. 
Periculum  vero  solum  a morbi  natura , cuius 
causa  operatio  instituitur  pendet,  ita  ut  fungo 
medullari  exstirpato  prognosis  certe  infaustis- 
sima sit,  quia  lioc  perniciosum  malum  ite- 
rum iterumque  redit  et  postremo  semper  vi- 
tae obnoxium  fit;  contra  si  tantum  polypus 
bonae  indolis  ex  sinu  maxillari  removendus 
erat,  prognosis  bona  est  ac  operatio  prospero 
cum  eventu  succedit. 

Magnam  tamen  semper  iniuriam  atque 
damnum  secum  fert  haec  operatio,  si  vel  le- 
vitate vel  mala  rei  cognitione  eo  iam  tempo- 
re perficitur , ubi  haud  levia  adhuc  adsunt 
inflammationis  vestigia. 

i.  Ut  per  alveolum  aditus  aperiatur  ad 
antrum  Higlimori,  ante  omnia  dens  molaris 
et,  ubi  locum  eligere  licet,  tertius  sive  quar- 
tus extrahendus  est.  Reclinatum  tenetur  ca- 
put a chirurgo  adiutore  a tergo  aegroti  stan- 
te, atque  ipse  chirurgus,  dum  angulus  oris 
lateris  aegroti  uncino  obtuso  retrahitur  atque 
ipsum  os  hac  ratione  dilatatur  ope  ferramenti 
perforatorii  per  fundum  alveoli  iu  sinum  ip- 

sum  penetrat;  apertura  autem  nunc  facta  no- 
tato instrumento  amplificatur.  Postquam  li- 
quor in  antro  collectus  effluxit,  iniiciuntur 
decocta , solutiones  vel  aquae  medicinales  ita 
compositae,  uti  ab  statu  aegritudinis  poscun- 
tur. Ipsa  apertura  vel  spongia  praeparata  vel 
tubulis  metallicis  denuo  obturatur,  ne  matu- 
rius quam  par  est  claudatur  neve  ciborum 
particulae  intrent. 

2.  In  plano  palatino  perforando  locus 
eligitur  post  dentem  secundum,  tertium  et 
quartum  molarem.  Ibi  partes  molles  planum 
palatinum  obtegentes  cultro  removentur  et 
periosteum  scalpro  abraditur  , quo  facto  pa- 
latum osseum  ipsum  caeli  et  mallei  lignei  ope 
perfoditur  eiusque  pars  ita  exciditur,  ut  an- 
trum sufficienter  aperiatur.  Praestat  haec 
methodus,  ubi  maioris  voluminis  parasiti  edu- 
cendi sunt  simulque  oris  apertura  malo  non 
ansustior  facta. 

O 

5 et  4’  pariete  sinus  maxillaris  an- 
teriore operatio  hac  ratione  perficitur : Den- 
tibus clausis  angulus  oris  ope  uncini  obtusi 
ab  osse  maxillari  versus  aurem  retrahitur, 
mala  a gingiva  scalpello  seiungitur,  ipsum 
vero  os  supra  dentem  molarem  tertium  et 
quartum  infra  apophysin  molarem  incisione 
denudatur,  quae  formam  prae  se  fert  crucis ; 
lobi  incisione  liacce  formati  separantur  ab 

osse.  Deinde  terebellum  acuminatum  oblique 
apponitur,  ita  ut  apex  sursum  spectare  vi- 
deatur. Si  vero  magis  antrorsum  in  fossa  ca- 
nina operatio  instituitur,  id  quod  nonnun- 
quam  maiori  cum  utilitate  fit,  instrumentum 
recta  imponitur  via  huic  fossae.  In  hac  parte 
os  adeo  tenue  est,  ut  facta  apertura  ope  cul- 
tri mucronati  dilatari  possit.  — Polypi  si  in 
cavo  inveniuntur,  aut  exciduntur  aut  evel- 
luntur, sive  ligatura  removentur. 

Secundum  Molinetti  eadem  operatio 
tali  modo  instituenda  est,  ut  cute  atque  mus- 
culis genae  dissectis  os  denudatum  ope  tere- 
bello  cylindrico  vel  acuminato  aperiatur. 
Weinhold  ab  bac  methodo  in  eo  solum 
differt,  quod  cutem  musculosque  non  findit, 
antequam  acu  sua  in  antrum  penetrat.  Per- 
forationem autem  facit  in  eo  loco,  qui  qua- 
tuor  lineas  a processu  zygomatico  et  a mar- 
gine inferiore  orbitae  distat.  — Vulnus  hoc 
modo  genae  inflictum  foeda  semper  cicatrice 
clauditur  , igiturque  fere  semper  evitan- 
dum est. 

5.  Richter  in  illis  casibus,  ubi  an- 
trum versus  nasum  magis  prominet  et  den- 
tes adhuc  sani  sunt,  per  meatum  medium 
nasi  adire  suadet  sinum  maxillarem  ope  acus 
tricuspidis  curvatae,  quod  tamen  difficillime 
et  non  satis  tuto  fit. 

G.  Ii  e (I  e n u s,  et  post  eum  W e i n h o 1 d, 
polypos,  sarcomata  in  antro  Highmori  nata 
setaeeo  delere  studebant,  quod  per  sinum  du- 
xerunt. Instrumentum  , quo  W e i n h o 1 d 
hunc  in  finem  utebatur,  acus  est  satis  longa, 
recta,  pone  apicem  perforata,  altero  fine  ma- 
nubrio instructa  (Nadel-Trephine)  a).  Haec 
acus  imponitur  genae,  et  quidem  eo  loco, 
ubi  os  magis  prominet  j perforatur  os,  alte- 
rius manus  digitus  unus  alterve  ori  immitti- 
tur et  eo  loco  tenetur,  ubi  apicem  acus  emit- 
timus, atque  ita  impedimus,  ne  lingua  vel 
velum  palatinum  laedatur.  In  eo  loco  plani 
palatini  acus  protruditur,  qui  haud  ita  mul- 
tum a dente  molari  tertio  abest.  Simulae 
apicem  instrumenti  videmus,  ope  hamuli  re- 
movemus filum  e foramine  suo,  ipsam  autem 
acum  retrahimus.  Setaceum  quotidie  per 
vulnus  promovetur  • nisi  per  se  ipsum  satis 
irritat,  remediis  illinitur  corrodentibus,  plus 
minusve  causticis,  ipsum  lapidis  infernalis 
pulverem  in  turundam  spargere  licet,  sed  hoc 
in  casu,  uti  iam  supra  dictum  est,  apertu- 
ram in  palato  duro  factam  linteo  raso  vel 
agarico  claudere  debemus.  Hac  ratione  pa- 
rasiti et  tumores  maligni  in  antro  obvii  non- 
nunquam  destruuntur. 

a)  Weinhold,  Ideen  uber  die  abnormen  Metaraorphosen 
der  Highmors-Hohle.  p.  »46. 

II.  Operationes  , quibus  paries  maxillae 
superioris  cum  aut  sine  massa  abnormi 
in  ea  orta  exstirpantur  sive  rese- 
cantur. 

Reliquum  est,  ut  de  resectione  sive  ex- 
stirpatione ossis  maxillaris  partiali,  quam  fu- 
sius tractare  et  observationibus  hucusque  no- 
lis illustrare  visum  est , verba  faciam.  In 
usum  vocandum  est  hoc  curationis  genus,  ubi- 
cunque ossis  pars  adeo  est  degenerata,  ut,  si 
relinquentur,  vicinas  etiam  partes  in  ean- 
dem traheret  ruinam.  Caries,  saepius  tamen 
osteosarcoma,  osteosteatoma , fungus  medulla- 
ris hanc  indicant  operationem,  si  cachexia 
universalis  abesse  videtur  aut  iam  antea  victa, 
sive  tamen  sperandum  est,  fore  ut  post  cu- 
rationem manualem  tollaturj  quod  nisi  fieri 
potest,  omnis  curatio  palliativum  solummodo 
auxilium  fert. 

Resectio  sive  exstirpatio  partis  maxillae 
atrox  et  crudele  curationis  genus  adspeetu  est, 
quo  ipsis  artis  peritis  spectatoribus  horror 
iniicitur,  quippe  quod  mediam  faciem,  divi- 
nae originis  indicia  praecipue  ferentem , in- 
festat. Raro  tamen  inde  vitae  aliquid  immi- 
net periculum.  Ossium  enim  faciei  vulnera 


facile  sanantur,  imo  pars  ossis  sublata  tela 
cellurari  firma  ex  parte  restituitur,  ut  minor 
denique  sit  percipienda  lacuna. 

Variis  instrumentis  ad  resecandam  maxil- 
lam opus  est.  Scalpellum  adbibemus,  quo 
cutem  dirimimus;  cultros  satis  fortes  acie  cur- 
vatos et  illos,  qui  superficie  sunt  curvati; 
serras  versatiles  et  praesertim  serras  angustas 
atque  apice  mucronatas;  forcipes,  quibus  os- 
sium paries  prominentes  abrumpantur;  cae- 
lum et  malleolum  ligneum;  ferrum  candens 
atque  acidum  sulpliuricum  concentratum , 
quo  sangui  nationem  aliis  viis  non  vincendam 
tuto  tollamus- 

Ipsa  autem  operatio  ita  perficitur:  Inte- 
gumenta maxillae  cum  ipsis  musculis  et  adi- 
pe ita  inciduntur,  ut  omnia,  quae  vel  in  bis 
ipsis  vel  in  osse  sunt  degenerata,  facile  tolli 
possint;  sed  id  tamen  videndum  est,  ut  ex- 
cisa ossis  parte  morbosa  vulnus  cutaneum 
liaud  ita  difficulter  angustissima  cicatrice  reu- 
niatur;  quod  ut  fieri  possit , aut  una  inci- 
sione recta  aut  duabus  opus  est  incisionibus 
angulo  recto  sive  acuto  inter  se  occurrentibus. 
Cute  incisa  atque  lobis  vulneris  ab  osse  ope 
cultri  seiunclis  et  replicatis  arterias,  quas 
sanguinem  eiicere  videmus,  lege  artis  ligamus. 
Tum  ad  os  pervenimus , cuius  partem  mor- 
bidam serra,  praesertim  angusta  et  mucronata 


vel  cultro  forti  curvato  dirimimus.  Rarius 
tantum  caelum  et  malleus  adhibeantur,  quip- 
pe quae  instrumenta  periculosam  semper 
commotionem,  non  solum  faciei,  sed  etiam 
cranii  et  cerebri  adducere  solent;  quare  ae- 
gros de  hac  operationis  parte  maxime  queri 
compertum  est  Omnibus , quae  morbosa 
Sunt , hac  ratione  caute  sublatis  sanguis  e 
partibus  profundioribus  propullulans  usu 
ferri  candentis  sistitur,  quo  simul  partes, 
quae  forsan  suspicionem  aegritudinis  adhuc 
movent,  plane  delentur.  Quibus  perfectis 
vulnus  cutis  sutura  cruenta  reunitur , quem 
ad  finem  acubus  curvatis  vel  rectis , quomo- 
do locus  fert,  utimur.  Post  operationem  fo- 
menta frigida  sedulo  applicantur  ; diaeta  te- 
nuis et  potus  refrigerans  commendantur.  — 
Raro  gravia  sequuntur  symptomata,  quae  ve- 
ro ex  legibus  therapiae  medicae  et  chirurgicae 
tractanda  sunt. 

i 6. 

Casus  nonnulli  resectionis  aut  exstirpationis 
partialis  maxillae  superioris , qui  in  annalibus 
medico  - chirurgicis  inveniuntur. 

CASUS  PRIMUS,  a) 

Mulier  quaedam  triginta  annos  nata  exPolo- 
nia  in  Silesiam  1693  venit,  auxilium  petitu- 


a)  Memoiresde  lacademie  royalc tlc  Cliirurgie.  Tom.  V.p.  23?. 


ra  apud  Acoluthum,  Yratislaviae  medi- 
cum, morbo  singulari  sinus  maxillaris.  Ex- 
tracto dente  e maxilla  superiore  lateris  sini- 
stri in  alveolo  tumor  parvus  natus  est,  qui 
tales  fecit  progressus,  ut  duobus  annis  ma- 
gnitudinem duorum  pugnorum  naetus  sit. 
Hic  tumor  totam  fere  cavitatem  oris  occupa- 
bat atque  genam  extrorsum  adeo  distendebat, 
ut  iam  ruptura  timeretur.  Labia  oris  ma- 
xilla inferiore  a superiore  diducta  distabant, 
et  brevi  tempore  tumor  adeo  crevi l,  ut  peri- 
culum esset,  ne  femina  aut  suffocatione  aut 
fame  et  site  moriretur ; id  quod  medicos  ad 
extremum  impulit  auxilium.  Massa  enim  tu- 
moris maiorem  partem  plani  palatini  iam 
occupabat.  Quo  expeditior  fieret  curatio, 
incisio  facta  est  transversalis  per  genam, 
quae  ab  angulo  oris  incipiebat.  Deinde  ope 
cultri  curvati  incidebat  chirurgus  tumorem 
in  circuitu  eius  exteriore,  qui  resistebat  in 
cartilaginis  durissimae  modum,  et  vix  aciei 
cultri  viribusque  manus,  quibus' ducebatur, 
cedebat.  Attamen  exstirpata  est  satis  magna 
pars  ossis  maxillaris  superioris,  quae  quatu- 
or  dentes  adhuc  continebat.  Haec  vero  pars 
erat  exterior  atque  anterior  tumoris  sola;  id 
quod  profundius  erat  situm,  posthac  paulatim 
atque  difficulter  tollebatur.  Applicatum  est 
tandem  ferrum  candens  et  luminibus  arleri- 

arum,  quibus  multum  sanguinis  spargebatur, 
et  carni  spongiosae , quae  hac  methodo  om- 
nino destruebatur.  Sequentibus  diebus  fer- 
rum candens  aliis  adhuc  locis  applicatum  et 
cultro  etiam  remotum  est,  quod  in  operatione 
prima  tolli  non  poterat,  ita  ut  uno  solummo- 
do loco  aliquid  remaneret  partis  degeneratae; 
seri  ibi  os  carie  affectum  erat-  Remota  est 
sub  linem  curationis  particula  ossis  cariosa , 
atque  hac  ratione  aegrota  plane  sanata  est. 

CASUS  SECUNDUS,  a) 

L.  H.Runge  casum  narrat  exostosis  maxil- 
lae superioris  dextrae  cum  dilatatione  sinus 
maxillaris,  a parente  observatum  et  sanatum. 
Hunc  accedebat  rustica,  scorbuto  et  mensi- 
um defectu  laborans,  quae  tumorem  habebat 
in  mala  dextra  sub  osse  iugali  insigniter  pro- 
tuberantem, ut  monstrosa  admodum  inde 
faci  es  appareret.  Ne  quid  deesset  ad  evin- 
cendam huius  mali  naturam,  applicavit  ma- 
xillae post  dissecta  integumenta  trepanum 
perforalivum;  ultra  quinque  lineas  terebran- 
dum erat,  antequam  in  cavum  maxillae  pe- 
netraret. Ex  apertura  ita  facta  effluebat 


a)  L.  II.  Ruuge  Diss.  de  morl>is  praecipuis  sinuum  ossis 
frontis  et  maxillae  superioris.  Riulelii  ih5o.  Obs.  I'X. 
— Vide  in.*  Ii  alter,  Disputationes  chirurgicae  selectae. 
T.  I.  pag.  219. 

liquor  mucosus.  Quoniam  vero  tumor  hac 
opera  non  decresceret  , id  coepit  consilii, 
tantum  de  exostosi  tollere,  quantum  com- 
mode fieri  poterat.  Quem  in  finem  terebram 
conliei  curavit,  quae  ob  conicam  suam  figu- 
ram a tenui  apice  in  latam  basin  termi- 
nantem non  solum  commode  penetrabat,  sed 
et  efficere  poterat,  ut  magna  pars  buius  os- 
sis mediante  boo  instrumento  e medio  tolle- 
retur; quod  et  in  hac  aegra  ita  effectum  est. 
Absumpta  ita  atque  remota  magna  huius  os- 
sis parte  necesse  erat,  ut  protuberans  gena 
subsideret  et  deformitas  faciei  imminueretur. 
Quantumeunque  vero  erat,  quod  hoc  modo 
de  osse  auferebatur,  multum  tamen  restabat, 
quoniam  ad  omnia  tumoris  loca  accessus  li- 
ber non  erat,  interim  incrementum  tumori 
accedere  nullum  poterat,  et  quoniam  aegrae, 
quamdiu  liic  commorabatur,  remediis  inter- 
nis bene  prospiceretur,  spes  erat  os  ipsum 
intra  pristinas  angustias  successu  temporis 
redactum  iri.  Quae  eo  maior  affulgebat,  cum 
vel  ante  eiusdem  ex  urbe  abitum  eviden- 
tissimum  erat , internam  cavitatem  maxillae 
superioris  arcte  sese  contraxisse,  ut  expleri 
tenuissima  turunda  posset.  In  quantum  vero 
haec  spes  adimpleta  fuerit,  dici  non  potest, 
quoniam  nihil  de  hac  femina  deinceps  ad 
aures  perventum  est. 


CASUS  TERTIUS,  a) 

Vir  triginta  annos  natus  per  longum  iam 
temporis  spatium  in  regione  antri  Highmori 
lateris  dextri  magno  laboraverat  tumore,  qui 
parti m apophysin  palatinam  ossis  maxillaris 
deprimebat,  ita  ut  lingua  baud  amplius  mo- 
veri posset,  partim  oculum  alterius  lateris 
ex  orbita  extrudebat.  Gena  tam  extensa 
erat,  ut  nasi  altitudinem  superaret.  Atta- 
men Davidanno  1770  operationem  instituit. 
Osse  ad  anteriorem  et  externam  partem  tu- 
moris nudato  hoc,  quousque  prominebat,  tres 
circiter  pollices  crassum  ab  imo  ad  summum 
serra  fidit,  et  tumoris  sedem  in  antro  High- 
mori esse  nunc  innotuit.  Tota  massa  mor- 
bosa tandem  remota  est,  quae  quibusdam  in 
locis  tam  arcte  cum  osse  coniuncta  erat,  ut 
ea  pars,  quae  apophysi  palatinae  ossis  ma- 
xillaris adhaerebat , alio  modo  removeri  non 
posset,  quam  ut  haec  apophysis  simul  cum 
tumore  abscinderetur.  Ceteris  partibus,  quae 
nullo  modo  amoveri  potuerunt,  ferrum  can- 
dens aliquoties  applicatum  est.  Operatione 
hac  peracta  apertura,  pollices  circiter  quin- 
que profunda  et  paene  quatuor  lata  atque 
alta  se  ostendit,  quae  tamen  sensim  sensim- 


a)  Memoires  <le  1’acailemie  royalc  de  chirurgie.  Tom,  V. 
pag.  a5o. 

que  granulationibus  crebris  ita  occludebatur, 
ut  die  sexagesimo  post  operationem  institu- 
tam tota  paene  evanuisset  et  parva  tantum 
cavitas  exsisteret. 

CASUS  QUARTUS,  a ) 

Mulier  quaedam  triginta  annos  nata  in 
gena  dextra , haud  procul  ab  ala  nasi  par- 
vum animadvertit  tumorem,  magnitudinis 
nucis,  tactu  durum  neque  dolentem,  qui 
maxillae  insidere  non  videbatur.  Aderant  dolo- 
res dentium  et  epistaxis  naris  dextrae;  nil  con- 
tra hunc  tumorem  valuerunt  remedia  exter- 
na, crevit  atque  inter  labium  superius  et 
gingivam  iam  laceratam  prominere  coepit; 
tum  mollis  factus  palatum  durum  in  rui- 
nam traxit,  deglutitionem  impediebat,  in  ge- 
na etiam  in  dies  magis  augebatur.  I.  Bur- 
ger,  chirurgus  Wolfsburgi  in  Carinthia,  ro- 
gante aegrota  partem  tumoris  sine  ulla  cu- 
tis plaga  ex  ore  excidit,  qui  autem  mox  re- 
generabatur, maiorem  quam  antea  nancisce- 
batur circuitum  et  simul  densitatem  monstra- 
bat, quae  medium  inter  gelatinam  et  carti- 
laginem molliorem  tenebat  (fungus  ideo  me- 
dullaris verisimile).  Chirurgus  denuo  sus- 
tulit partem  tumoris  scalpello,  quae  situ  suo 


a)  Hufeland  Journal.  Ed<  V,  Stiuk  i.  1796.  pag.  i53. 

plurimum  exhibuit  incommodum,  usumque 
addidit  causticorum.  Sed  omnia  erant  inuti- 
lia; gena  magis  intumuit,  oculus  adscensu 
tumoris  comprimebatur,  denique  ulcus  aper- 
tum est  in  gena,  quo  sanies  effundebatur. 
Accessit  febris  hectica  atque  viribus  exhau- 
stis aegra  diem  obiit  supremum.  — Sectione 
facta  tumor  e materia  gelatinosa  formari  vi- 
debatur, cui  iam  abscessus  maligno  ichore 
impleti  inerant;  in  partibus  profundioribus 
particulas  duras  osseas  continebat.  Caeterum 
in  hunc  morbum  abierant  totum  fex^e  os 
maxillare  superius  dextrum  , pars  dimidia 
ossis  zygomatici  et  palatini  eiusdem  lateris, 
processus  orbitalis  aliaque  ossa  vicina. 

* t9  , 

CASUS  QUINTUS,  a) 

Homo  quidam  quadraginta  annos  natus 
auxilium  petiit  Parisiis  i8o5  apud  Dubois 
in  scholis  eius  clinicis.  Habebat  ille  tumo- 
rem in  facie,  quem  Dubois  osleosarcoma 
sinus  maxillaris  esse  censuit.  Consentiente 
atque  poscente  aegroto  instituta  est  operatio. 
Usus  est  Dubois  cultris  curvatis  fortibus  a 
Desault  inventis,  qui  fere  falcis  habent 
formam;  ferra  candentia  praeparari,  iussum 

a)  Wciuh,  old,  uber  die  abnormen  Metamorphuseu  der 
HighimnV  Hohle.  Seile  j^o. 

est.  Hisce  instrumentis,  paucis  tractibus,  tu- 
mor ille  qui  magnitudine  erat  ovi  gallinacei 
una  cum  ossis  maxillaris  parte  maiore  atque 
cum  dentibus  exstirpatus,  et  sanguis  torren- 
tis instar  prorumpens  ex  naribus  atque  ore 
ope  ferri  candentis  haud  sine  magna  difficul- 
tate est  inhibitus.  — De  eventu  curationis 
ab  auctore  non  relatum  est. 

CASUS  SEXTUS,  a) 

Mulier  quaedam  triginta  duos  annos  nata 
odontalgia  affici  coepit,  praesertim  prope 
dentes  molares  superiores  lateris  dextri.  Haud 
ita  multo  post  nodulus  in  eadem  nascebatur 
regione,  qui  spatio  aliquot  annorum  multum 
crevit.  Anno  1S16  aegrota  auxilium  a clini- 
co chirurgico  universitatis  Vratislaviensis  pe- 
tiit et  talem  ibi  praebuit  statum  morbi.  — 
Tota  maxilla  superior  dextra  usque  ad  arcum 
zygomaticum  in  tumorem  magnum  redacta, 
ossa  adiacentia  iam  affecerat  et  loco  suo  paul- 
lulum  removerat.  Nasus  sinistrorsum  repres- 
sus, palati  duri  pars  tumori  vicina  deorsum 
et  introrsum  replicata.  Ipsius  tumoris  super- 
ficies densitate  erat  elastica  locisque  nonnul- 
lis, praecipue  sursum,  fluctuatio  percipi  vi- 


a ) Vide  R u s t , Magazin  fur  die  gesammte  Heilkimde. 
Band  9.  pag.  394. 

«lebatur.  Pars  tumoris  inferior  marginem 
liabuit  tumidum,  cui  radices  aliquot  dentium 
molarium  adhuc  inerant,  quae  tamen  facillime 
extractae  sunt.  Parte  sua  antica  tumor  fini- 
bus ipsius  maxillae  est  circumscriptus,  sed  ia 
ipsum  nasi  cavum  multum  prominet ; ceterum 
pars  tumida  non  multum  dolet. 

Operatio  a professore  Benedict  die  se- 
cundo Octobris  hac  ratione  instituta  est.  Duae 
factae  sunt  plagae,  quarum  altera  horizonta- 
lis ab  angulo  oris  versus  aurem,  altera  ver- 
ticalis sursum  versus  oculum  ducebatur.  Lo- 
bus hoc  modo  formatus  postquam  a partibus 
osseis  erat  seiuuctus  atque  replicatus , singuli 
stratus  tumoris  cultro  praecisi  sunt,  quorum 
exteriores  lardosi,  spissi  et  densi,  interiores 
autem  molliores  et  colore  obscuriores  erant, 
liinc  inde  quoque  frustula  ossea  continebant. 
Hoc  modo  ad  cavum  ventum  est  satis  am- 
plum, cuius  parietes  ossei  degenerati  erant. 
In  parte  tumoris  superiore  sacculus  humore 
impletus  se  ostendit,  qui  forsan  fluctuatio- 
nem effecerat.  — Operatione  rite  absoluta 
ferrum  candens  omni  vulneris  superficiei  ad- 
movebatur. Lobi  vulneris  externi  autem  per 
primam  intentionem  ope  acuum  uniti,  ne- 
que nisi  superne  apertura  parva  ad  educen- 
dum pus  relicta.  Omnia  bene  procedere  vi- 
debantur; sed  die  20.  Octobris  fungi  e cica- 

trice  denuo  surgebant , qui  qliamquam  cau- 
terio actuali  et  potentiali  tractati,  fortius  ta- 
men redibant.  Aegrota  sex  mensibus  post  di- 
missionem e nosocomio  febre  hectica  con- 
sumla  diem  obiit  supremum. 

CASUS  SEPTIMUS,  a) 

Puella  quaedam  undeviginti  annos  nata 
omnino  bene  se  habuit,  quum  anno  aetatis 
decimo  sexto  maxilla  superior  sinistra  sine 
ulla  causa  cognita  intumescere  coepit.  Tu- 
mor quum  in  dies  cresceret,  neque  quidquam 
remedia  externa  profecissent,  anno  1 8 > 9 cli- 
nicum chirurgicum  adiit  universitatis  Vratis- 
laviensis,  auxilium  rogatura.  Gena  sinistra 
iam  summopere  tumescebat;  tumor  superne 
arcum  zygomaticum  et  ossis  temporum  con- 
finia attigerat , inferne  autem  inter  labium 
et  gingivam  prominebat,  ipsumque  os  pala- 
tinum ac  nasum  externum  loco  suo  remove- 
rat. Textus  autem  duritiei  cartilagineae  esse 
videbatur.  In  operatione  a professore  Bene- 
dict  die  27  Aprilis  suscepta  duabus  incisu- 
ris per  genam  ductis  formatus  est  lobus  uti 
in  casu  superiore.  Massa  autem  parasitica , 
quae  sensim  ossi  ita  immiscebatur,  ut  parti- 
culae osseae  in  ipsam  intrare  viderentur,  ope 


a ) Vid.  R u s t , Magazin  etc.  Bd,  9,  p.  4°5. 

cultrorum  superficie  curvatorum  a partibus 
sanis  diremta  est.  Sanguis  ex  arteriis  prove- 
niens ferro  candente  sedatus ; reunio  vulne- 
ris externi  autem  uti  in  priore  casu  facta  est. 
Sub  vesperam  eiusdem  diei  vehemens  haemor- 
rhagia secundaria  parenchymatosa  exorta  est, 
quae  ferro  candente  inhibebatur.  Aegrota 
sensim  convaluit  ; die  5 Junii  e nosocomio 
dimissa  est  et  octo  mensibus  post  se  adhuc 
sanam  esse  nuntiavit. 

CASUS  OCTAVUS,  a) 

Rusticus  quidam  triginta  duos  annos  na- 
tus, torpidus  et  phlegmaticus  vir,  post  varios 
odontalgiae  accessus  in  maxilla  superiore  emi- 
nentiam nasci  videbat.  Initio  plane  deerant 
dolores,  sed  accedebant,  quum  paullalim  cres- 
cere coepisset  tumor,  nunquam  tamen  erant 
vehementes.  Remedia,  quae  externe  ac  in- 
terne a variis  adhibebantur  medicis,  nihil  fe- 
rebant auxilii,  dentesque  etiam  nonnulli  fru- 
stra evulsi  sunt.  Crevit  in  dies  tumor  atque 
in  eius  superficie  pustulae  nascebantur,  quae 
sponte  apertae  saniem  effundebant.  Tum 
etiam  dolores  augebantur,  quibus  excruciatus 
sexto  post  ortum  mali  mense  in  clinicum  chi- 
rurgicum universitatis  Vratislaviensis  sese  con- 


a)  Vid  Rusi,  Magazin  etc  Bd,  9,  p,  4 1 4 • 

tulit,  ubi  quum  reciperetur  talis  erat  morbi 
adspectus.  — Incipiebat  tumor  maxillae  supe- 
rioris dextrae  prope  aurem  et  usque  ad  par- 
tem ossis  processui  zygomatico  subiectam  et 
ad  nasum  extendebatur.  In  gena  saturate 
rubra  quatuor  fistulae  aperiebantur.  In  re- 
gione dentium  molarium  , quorum  nullum 
iam  aderat  vestigium,  fissura  processus  alveo- 
laris conspiciebatur,  cui  ipse  digitus  immitti 
poterat.  Per  hanc  fissuram  massa  polyposa, 
mollis  exstabat ; fistulae  genae  antrum  Idigli- 
mori  ipsum  intrabant.  Pus  e fistulis  secre- 
tum haud  nimis  malignum  erat,  neque  adeo 
multum  periodice  dolebat  tumor.  Vires  iam 
valde  diminutae  erant.  — Polypum  antri 
Higlimori  adesse  visum  est.  — Ipse  aegrotus 
proposuit  operationem,  quam  professor  Be- 
nedici die  8 Julii  1820  hoc  modo  perfecit. 

Ex  angulo  oris  dextro  oblique  sursum 
ducta  est  incisio,  quae  superiorem  auris  par- 
tem petebat,-  sed  duae  alterae  incisiones  mi- 
nores versus  priorem  eo  loco  factae  sunt,  ubi 
maxime  prominebat  tumor.  Hac  ratione  qua- 
tuor formati  sunt  lobi  in  formam  crucis,  qui 
tamen  ab  osse  seiungi  non  poterant,  cum  par- 
tes molles  non  solum  in  massam  Jardaceam 
degeneratae,  sed  etiam  fistulis  puriferis  per- 
fossae essent.  Maior  igitur  genae  pars  tumo- 
rem obtegens  tolli  debebat.  Ita  ad  parietem 

anteriorem  antri  ventum  est,  quem  mollitie 
plane  degeneratum  una  cum  materie  poly- 
posa ipsi  sinui  adhaerente  exstirpavit  chirur- 
gus. Sanguis  prorumpens  ferro  candente  in- 
hibitus est.  Denique  processum  alveolarem, 
qui  haud  minus  quam  ceterae  partes  degene- 
ratus erat,  removit,  et  ut  benigna  nasceretur 
suppuratio,  tota  superficies  antri  tam  late 
aperti  ferro  candente  tacta  est.  Pars  solum- 
modo inferior  vulneris  externi  ori  vicina  su- 
tura cruenta  uniri  poterat;  reliquus  hiatus 
linteo  carpto  impletus  est. 

In  ipsa  operatione  diagnosis  morbi  cor- 
rigebatur. Nam  licet  antea  paries  antri  mul- 
tum prominens  et  polypus  e fissura  supra 
memorata  protrusus  polypum  sinus  maxilla- 
ris indicare  videbatur,  cancrum  potius  esse  e 
membrana  mucosa  antri  profectum  postea 
agnovit  chirurgus. 

Febris  post  operationem  haud  adeo  ma- 
gna evasit.  Plures  abscessus  postea  generati 
aperiebantur  et  iam  omnia  bene  procedere 
videbantur , quum  aegrotus  nesciis  medicis 
in  publicum  prodiret,  et  refrigerio  inde  con- 
tracto doloribusque  adauctis  pars  vulneris  iam 
clausa  denuo  aperiretur.  Nullis  remediis  mali 
progressus  nova  vi  prorumpentis  sisti  potuit. 
Insanabilis  aegrotus,  qui  inter  suos  mori  ma- 
lebat, e nosocomio  dimissus  est. 

CASUS  NONUS,  a) 

Rustico  cuidam  quadraginta  unius  anno- 
rum tumor  nascebatur  supra  dentem  mola- 
rem superiorem  ultimum  lateris  dextri,  quem 
aegrotus  plane  neglexit,  donec  talem  nancis- 
ceretur molem , ut  in  ipsa  gena  dextra  duos 
aequaret  pugnos  et  processus  alveolaris  sum- 
mopere tumefactus  maxillam  inferiorem  de- 
primeret , totum  etiam  palatum  durum  ex- 
tensum inveniretur  et  vix  loqui  et  deglutire 
posset  aegrotus.  Saliva  ex  ore  semper  efflue- 
bat. — Osteostealoma  esse  ex  antro  High- 
mori  natum  censui t v.  Klein  in  auxilium 
vocatus , atque  operatio  magno  cum  desiderio 
ab  aegroto  optata  tertio  postquam  natus  erat 
morbus  anno,  1821,  suscepta  est.  Cutis  inde 
ab  angulo  oris  usque  ad  aurem  incisa ; lobus 
triangularis  hac  ratione  natus,  seiunctus  at- 
que replicatus;  tumor  a partibus  mollibus 
cultro  excisus,  ab  osse  autem  serrae  ope,  par- 
ti m etiam  cultris  curvatis  separatus  est.  San- 
guina tio  exigua  erat.  Vulnus  cutaneum  acu- 
bus coniunctum  est.  Febris  operationem  le- 
vis sequebatur;  ossis  particulam  post  aliquot 
dies  a partibus  mollibus  solutam  haud  sine 
magna  sanguinis  iactura  extraxit  chirurgus. 

a)  Vid,  Harless,  Rheinische  Jahrbi.icher.  Rd.  V.  St.  H. 
pag.  4?.. 

Ceterum  vulnus  bene  sanatum  est,  et  sub 
finem  secundi  post  operationem  mensis  ad  ne- 
gotia sua  rediit  vir- 

CASUS  DECIMUS,  d) 

In  puella  novem  annorum  massa  mor- 
bosa quaedam  ex  processu  alveolari  dextro 
progenita  dentes  protruserat,  ita  ut  facile  re- 
moverentur, et  per  ipsam  denique  gingivam 
penetraverat.  Tumor  a dente  incisivo  ante- 
riore lateris  dextri  usque  ad  dentem  penulti- 
mum  eiusdem  lateris  extendebatur.  Exstir- 
patio Oeniponti  a professore  Wattmann 
partim  ope  forficis  fortioris,  partim  ope  scal- 
pelli peracta  est.  Parietis  antri  Highmori 
sursum  atque  retrorsum  pressi  pars  solum- 
modo exstirpata  est,  quia  reliquum  adhuc 
sanum  erat.  Pars  exstirpata  mollis,  fibrosa 
et  spongiosa  apparebat.  Aegrota  operatio- 
nem facile  tulit.  Pars  palati  brevi  tempore 
quidem  regenerata  est,  locus  tamen  suspectus 
denuo  in  conspectum  venit,  cui  ferrum  can- 
dens applicavit  medicus.  Vulnus  tandem 
summopere  diminutum  atque  ex  parte  cica- 
trice tectum  est. 


a)  Rust , Magazin  fur  die  gesammte  Heilkuntle  1823.  Bd.  i5. 
p.  582. 


CASUS  UNDECIMUS,  a) 

In  sene  septuaginta  annos  nato  lotum 
corpus  ossis  maxillaris  sinistri  in  molem 
rubicundam,  gelatinosam,  substantia  medul- 
lari interminatam  degeneratum  erat;  antri 
Highmori  omne  vestigium  simul  evanuerat. 
A professore  Wattmann  Oeniponti  excisi- 
one omnis  massae  morbosae  sinus  novus  cum 
parietibus  formabatur.  Parietes  autem  huius 
sinus  artificialis  hi  erant:  semicirculus  ex 
palato,  margo  exterior  choanae,  pars  parva, 
ossis  palatini  atque  processus  palatini  ossis 
splienoidei,  tela  cellulosa  tendinem  musculi 
temporalis  amhiens,  partes  molles  genae,  tela 
cellulosa  plano  orbitali  imposita,  atque  pars 
anterior  marginis  orbitalis  inferioris  cum 
parva  parte  ossis  zygomatici  et  fundi  pro- 
cessus frontalis  ossis  maxillaris  superioris, 
cartilagines  tandem  nasi.  Ita  cavum  vulne- 
ris formabatur,  cuius  paries  solummodo  in- 
terior, vomerem  continens,  intacta  remanse- 
rat. — Aegrotus  operationem  satis  difficilem 
atque  arduam  bene  tulit  neque  postea  sym- 
ptomata graviora  intraverunt,  dum  iarn  con- 
valescens fuisset  aeger. 


a ) R u s t. , Magazin  ole.  Bd  i5.  pag.  583. 

CASUS  DUODECIMUS,  a) 

Ia  puella  quindecim  annos  nata  spatio 
sex  annorum  materies  firma,  gelatinosa , ru- 
bicunda, pone  parietem  anteriorem  exterio- 
rem corporis  ossis  maxillaris  superioris  geni- 
ta est , qua  hic  paries  antrorsum  et  sursum 
extendebatur  et  cavum  ichore  impletum  for- 
mabatur, quod  tandem  haud  procul  a denti- 
bus molaribus  anterioribus  sponte  sua  ita 
aperiebatur,  ut  digitus  in  antrum  Higlimori 
immitti  posset.  Massa  morbosa  in  parte  an- 
teriore et  superiore  superficiem  convexam, 
in  parte  posteriore  autem  duas  eminentias  cu- 
neiformes exserebat,  quarum  una  antrum 
Higlimori  usque  ad  choanam  et  ad  septum 
extendebat  et  implebat.  Altera  eminentia 
paulo  maior  post  maxillam  posita  usque  ad 
fissuram  orbitalem  inferiorem  et  ad  superfi- 
ciem superiorem  ossis  zygomatici  prominebat, 
in  qua  fossam  quasi  formaverat.  Tertia  deni- 
que prominentia  in  fine  interiore  molis  de- 
generatae subsistens  partem  cartilagineam 
septi  nasi  iam  perforaverat.  Dens  incisivus 
secundus  solus  huic  moli  adhuc  inerat;  alter 
dens,  aveolo  adhuc  inclusus,  in  operatione 
perficienda  ex  massa  degenerata  excidit.  Haec 
etiam  puella  bene  sustinuit  operationem  a 

«)  Kust,  Magazin  etc.  BJ.  i5.  pag.  584- 

professore  Wattinann  peractam , neque 
gravis  secuta  est  febris  traumatica.  — Hoc  in 
casu  paries  solummodo  anterior  ossis  maxil- 
laris superioris  et  pars  anterior  parasiti  ex- 
cisa, pars  posterior,  quae  supererat,  manu- 
brio cultri  a partibus  vicinis  est  separata. 

Dolendum  est,  de  ulteriore  sanationis  pro- 
gressu in  casu  decimo,  undecimo  et  duodeci- 
mo auctorem  nullibi  mentionem  fecisse. 

CASUS  DECIMUS  TERTIUS,  a) 

Dr.  T ha  ter  casum  exostosis  maxillae 
superioris  sinistrae  communicat,  cui  meden- 
do chirurgus  quidam  partem  morbosam  ma- 
xillae caeli  et  mallei  ope  exstirpavit , quod 
haud  sine  maximo  aegroti  cruciatu  factum 
est.  Relicta  est  vehemens  hemicrania,  omni- 
bus remediis  pertinaciter  obsistens. 

CASUS  DECIMUS  QUARTUS,  h) 

Idem  Dr.  T h ii  t e r casum  narrat  tumo- 
ris maxillae  superioris  sinistrae  durissimi , 
cuius  exstirpationis  periculum  professor  Rei- 
singer  Landishuti  fecit.  Hic  serra  concava 
tumorem  aggressus  est.  Cum  autem  genam 
intactam  relinqueret,  desinere  coactus  est, 
obstaculo  ab  hac  opposito;  postea  vero,  serra 


a)  Rust,  Magaziu  etc,  i8a5.  Bd.  18.  p.  423. 

b)  Eodem  loco  , pag.  424. 


38 


a Dr.  Thiiter  inventa  operatio  quidem 
continuata  , sed  imperfectissime  peracta  est. 

CASUS  DECIMUS  QUINTUS,  a) 

Puella  quaedam  septendecim  annorum  ex 
tribus  annis  tumore  laborabat  maxillae  superi- 
oris dextrae,  foetus  maturi  caput  aequante ; 
exparte  prominebat  per  os;  colore  erat  rubi- 
cundo, parvam  solummodo  aperturam  relin- 
quebat, qua  cibi  os  intrare  possent.  Opera- 
tio in  nosocomio  urbis  Nantes  anno  i83o  a 
Lafont  ita  est  instituta.  — Incisio  facta  est, 
quae  a commissura  oris  dextra  usque  ad  mar- 
ginem anteriorem  musculi  masseteris  conti- 
nuabatur ; basis  tumoris  denudabatur;  culter 
satis  fortis  atque  curvatus  parti  posteriori  os- 
sis degenera li  immissus  atque  antrorsum  us- 
que ad  basin  processus  nasalis  ductus  est. 
Hac  ratione  facta  est  in  osse  incisio  horizon- 
talis, quae  plicam  petebat  a membrana  mu- 
cosa oris  eo  loco  formatam , ubi  a gingiva 
ad  labium  superius  transit;  deinde  ope  caeli 
atque  mallei  margines  vulneris  atque  sym- 
physis maxillaris  separata  sunt.  Tum  chi- 
rurgus digitos  inter  tumorem  atque  margi- 
nem inferiorem  orbitae  commode  immit- 
tere ipsumque  tumorem  antrorsum  trahere 
potuit,  quo  facto  cultrum  denuo  immersit 


u)  Vul.  Fro  riep,  Clijnirg,  Kupfert.  Heft  57  Taf.  292.  Falli. 


39 


atque  a parte  posteriore  planum  palatinum 
prorsus  seiunxit.  Exsiirpato  tumore  magnum 
remansit  cavum , cuius  paries  superior  ad- 
spectum  praebebat  satis  benignum,  exceptis 
tamen  excrescentiis  parvulis  suspectis,  quas 
ferro  candente  destrui  aegrota  non  permisit. 
Vulnus  cutaneum  sutura  circumvoluta  clausum 
est.  — Operatio  quadrantem  horae  et  quod 
superest  duraverat;  tumor  forma  globosa  pon- 
deris librae  atque  unciarum  novem  dissectus 
molem  praebebat  satis  informem  atque  den- 
sam structurae  fibroso-cartilagineae , in  cuius 
centro  dens  adhucsanus conspiciebatur;  praete- 
rea alii  dentes  in  basi  tumoris  distinguebantur. 
Die  octavo  cum  aegrota  nosocomium  relin- 
queret, bene  se  habuit  atque  post  duos  men- 
ses Lafont  certior  factus  est,  vulnus  plane 
esse  sanatum. 

CASUS  DECIMUS  SEXTUS,  a) 

Julia  Archi,  puella  viginti  duos  an- 
nos nata,  constitutionis  debilis,  temperamenti 
nervosi,  bene  valuit  usque  ad  annum  aetatis 
decimum  septimum.  Eo  tempore  plagam  per- 
pessa est  in  gena  sinistra,  quo  factum  est, 
ut  semper  sentiret  dolorem  in  regione  dentis 
incisivi  secundi  haud  adeo  vehementem.  Pau- 


a)  Chirurgische  K.u|>f'erlafein.  Iteft  5y. 

Satim  tamen  gingiva  rubescebat  prope  alveo- 
lum dentis  indicati  j tumor  colore  albus  cir- 
cumscriptus magnitudine  nucis  minoris  natus 
est,  qui  causticis  destructus  denuo  rediit  et 
quamquam  deinde  cultro  exstirpatus  esset , 
tamen  reversus  est.  Die  sexto  mensis  Aprilis 
i83i,  quum  annus  et  dimidius  post  secun- 
dam exstirpationem  praeterlapsus  esset,  ae- 
grota in  clinico  universitatis  Pisanae  auxili- 
um petiit  professoris  Regnoli.  Examen  ae- 
grotae baec  edocuit.  — Tumor  genae  dextrae 
insidens  ex  osse  profectus  labio  superiore  et 
partibus  mollibus  fossae  caninae  dextrae  tec- 
tus latam  habebat  basin  atque  magnitudinem 
pomi  mediocris;  a dente  molari  secundo  dex- 
tro ad  dentem  caninum  sinistrum  , a gingiva 
ad  dorsum  nasi  et  ab  boc  usque  ad  partem 
exteriorem  ossis  maxillaris  superioris  exten- 
debatur, ita  ut  in  latere  dextro  a margine  in- 
feriore orbitae  latitudine  digiti  solummodo 
abesset.  Gingiva  etiam  in  tumorem  abierat 
atque  multis  vasis  sanguiferis  iniecta  erat; 
cuticula  etiam  interna  labii  superioris  eun- 
dem praebebat  adspectum.  Tumor  tactu  erat 
paulum  calidus,  inaequalis,  multis  in  locis 
mollis,  aliis  autem  durus,  pressum  sine  do- 
lore ferebat.  Pars  eius  inferior  rubore  erat 
saturato  atque  pulsare  quodammodo  videba- 
tur. Dolores  quoque  lancinantes  nonnunquam 

sentiebat  aegrota.  Operatio  ita  est  instituta. 
— Incisio  facta  est  in  gena  , ut  ambitus  partis 
morbosae  melius  in  adspectum  veniret;  deinde 
ope  cultri  periosteum  incisum  et  ad  totum 
ambitum  partis  exstirpandae  instrumentum’ 
etsi  haud  procul  a tumore,  tamen  semper  in 
osse  sano  ducebatur.  Sulco  ope  cultri  for- 
mato caelum  immissum  , atque  ita  malleo 
pars  morbosa  a sano  seiuncta  est.  Sanguis 
ferro  candente  inhibebatur.  Ceterum  caute- 
rium actuale  omnibus  illis  locis  applicatum, 
ubi  pars  ossis  degenerata  seiuncta  erat ; vul- 
nus cutaneum  sutura  circumvoluta  unitum, 
atque  duodecimo  die  puella  fere  sanata  di- 
missa est. 

CASUS  DECIMUS  SEPTIMUS-  a) 

Puella  quaedam  viginti  tres  annos  nata 
ictu  rami  in  silva  contusionem  faciei  perpes- 
sa est,  qua  simul  dens  molaris  primus  sinister 
excidit.  Paulo  post  ex  lacuna  hoc  modo  nata  tu- 
mor provenit  fungosus,  quo  exciso  multum  san- 
guinis perditum  est.  Attamen  hac  re  non 
impediebatur,  quo  minus  fungus  denuo  cres- 
ceret, imo  multo  maior  latiorque  provenit 
et  denuo  exstirpatus  sanguinationem  eo  for- 
tiorem effecit. 


a)  Rust,  Magazin  etc,  1 833.  Bil  4°'  p.  ^91. 

Ex  boc  tempore  fungus  ex  imo  processu 
alveolari  extrorsum  exserebatur.  Nam  sine 
omni  dubio  e membrana  mucosa  alveoli  den- 
tis molaris  primi  originem  petiit;  ceterum  in 
dies  latitudine  augebatur,  alveolos  paulatim 
seiungens  atque  dentes  ex  alveolis  protrudens. 
Sanguis  saepius  ad  syncopen  usque  effunde- 
batur, fungus  magis  et  ita  crevit,  ut  iam  ex- 
tra os  promineret.  Quibus  malis  mota  ae- 
grota Doctorem  Prieger,  Crucenacensem 
physicum,  adiit,  ut  opem  ipsi  ferat.  Hic 
operationem  proposuit,  sed  tunc  temporis  non 
consensit  puella.  Rediit  tamen  post  septem 
menses,  ut  subiret  operationem.  Morbi  au- 
tem status  hic  erat : Prominebat  ex  ore  tu- 

mor tres  pollices  longus,  crassus,  saturate 
ruber,  tunica  membranae  mucosae  simili  ob- 
tectus, inaequalis,  tuberculosus,  sanguinolen- 
tus, multis  superficiei  locis  iam  corrosus  at- 
que vestigia  satis  clara  sanguinationum  prae- 
bens. Tumoris  basis  ex  alveolis  dentis  canini 
et  duorum  dentium  incisivorum  proveniebat 
atque  plures  dentes  crescendo  pressu  quasi 
eiecerat.  Laminae  processus  alveolaris  in  utro- 
que eius  fine  magis  quam  pollice,  media  au- 
tem parte,  ubi  radix  tumoris  esse  videbatur, 
spatio  duos  pollices  excedente  hiabant.  Os 
quo  magis  antrorsum  extenditur  eo  tenuius 
erat,  marginesque  eius  ex  parte  in  ipsum  tu- 

morem  abieranl.  — Quamquam  aegrota  debilis 
et  pallida  erat,  tamen  satis  fortis  esse  vide- 
batur ad  operationem  ferendam , quam  Dr. 
Prieger  hac  ratione  perfecit.  Digitis  unci- 
nisque obtusis  os  caute  dilatabatur,  id  quod 
fissione  anguli  oris  certe  melius  fieri  potuerit, 
quam  tamen  methodum  aegrota  obstinate  re- 
iecit.  Deinde  tumoris  pars  mollis  a basi  cul- 
tro seiuncta  est,  idque  tractibus  instrumenti 
celerrimis  liebat,  ut  sanguinatio  nimis  copio- 
sa evitaretur.  Vasa  ligari  non  poterant;  san- 
guis enim  ex  parenchymate  uti  aqua  e spon- 
gia prorumpebat-  Deinde  forcipe  satis  forti 
totus  processus  alveolaris  abruptus  atque  su- 
perficies et  mollis  et  ossea  per  operationem 
ipsam  formata  tribus  ferris  candentibus  tacta 
est,  ita  ut  nulla  pars  suspecta  relinqueretur. 
Adspectus  saltem  post  exstirpationem  neque 
in  ossibus  neque  in  partibus  circumiacenli- 
bus  quidquam  offerebat,  quod  morbo  mutatum 
videretur.  Aegrota  in  lectum  posita  os  aqua 
frigida  colluebat.  Vulnus  linteo  carpto  im- 
pletum est  et  dolorum  causa  , quos  perpessa 
erat,  tincturae  opii  guttulae  XII  porrectae 
sunt.  Postea  satis  bene  se  habuit  aegrota ; 
duodecimo  tamen  post  operationem  die  pars 
quaedam  mutationis  morbosae  suspecta  ferro 
et  igne  sublata  est.  Septima  post  operatio- 
nem hebdomade  aegrota  sanata  reliquit  me- 

dicum,  qui  post  annum  de  bona  puellae 
valetudine  adhuc  servata  certior  factus  est. 

CASUS  DUODEVICESIMUS,  a ) 

Mil  es  quidam  viginti  duorum  annorum 
vehementi  contusione,  quam  in  osse  maxilla- 
ri superiore  lateris  dextri  anno  1785  perpes- 
sus erat,  profundum  et  diu  durantem  dolo- 
rem sine  omni  externa  faciei  mutatione  sen- 
sit. Annis  vero  qua  tuor  praeterlapsis  os  ma- 
xillare superius  extendebatur,  oculus  quoque 
protrudebatur  et  canalis  nasalis  tam  angustus 
reddebatur,  ut  lippitudo  oculorum  exsisteret ; 
quod  malum  pluribus  a chirurgis  ozaena  de- 
claratum est.  Omnibus  dentibus  molaribus 
lateris  morbosi  extractis  alveoli  ipsi  perforati 
sunt.  Sed  nunc  incidit  chirurgus  in  excres- 
cendam spongiosam , quam  extrahere  omni 
modo  studuit,  quod  magna  sanguinis  copia  pro- 
rumpens tamen  irritum  reddidit.  Sanguinatio 
linteo  carpto  tandem  inhibebatur.  Per  aper- 
turam in  alveolis  factam  fungus  mox  ita  cre- 
vit, ut  non  solum  os  paene  totum  occuparet, 
sed  etiam  naris  dextra  clauderetur.  Ut  illa 
pars,  cuius  sedes  in  naso  erat,  extrahi  possit, 
filo  metallico  ex  aurichalco  circumdata  est, 


a)  Desault,  chirurgischc  Wahrnehmimgen,  Aus  dem 
Fraiu.  i.  Bd.  Frankf.  1791.  S.  12 1. 


quod  pluries  forcipe  torquebatur;  hoc  vero 
aegroto  maximos  excitavit  dolores.  Quibus 
motus  tandem  anno  i 789  Parisiis  se  contulit, 
ubi  hic  status  inveniebatur.  — Aegrotus  os 
vix  aperire  potuit ; bulbus  oculi  sinistri  val- 
de prominebat;  lacrymae  perpetuo  stillabant; 
nasi  latus  dextrum  sernper  siccum;  os  maxil- 
lare superius  maxime  tumefactum.  Fungus 
totum  palatum  atque  alveolos  magnamque 
oris  ac  ductuum  nasalium  partem  obtegit, 
ita  ut  deglutitio  et  respiratio  difficillima  red- 
derentur. Filum  metallicum  ex  aurichalco  ad- 
huc in  naso  aderat  ac  maximos  excitabat  do- 
lores levissimo  tactu.  Operatio  denuo  insti- 
tuta est  a Desaul  t hoc  modo- — Adiutor  os  ope 
clavis  aperuit;  tum  chirurgus  scalpello  inci- 
sionem semilunarem  medio  in  tumore  fecit, 
quae  a palato  molli  usque  ad  partem  palati 
duri  anteriorem  se  extendit.  Altera  incisio 
in  latere  tumoris  externo  inter  buccam  et  al- 
veolos eadem  qua  prima  magnitudine  ducta 
est  Tumorem  nunc  chirurgus  pollice  ac  di- 
gito indice  prehendit  atque  removit;  reli- 
quam vero  partem  incisionibus  a posteriore 
ad  anterius  ductis  amovit.  Sanguinatio  per- 
magna tandem  linteo  carpto  inhibebatur,  et 
tum  ferrum  candens  pluries  applicabatur,  ut 
reliqua  tumoris  pars  adhuc  adhaerens  plane 
exstirparetur.  Cavum,  quod  tumore  sublato 

exortum  est,  linteo  raso  expletum  et  fascia 
clausum  est.  Sanguinatio  nonnullis  diebus 
post  oxorta  ferro  candente  sedata  est.  Filum 
metallicum  ex  aurichalco  quatuordecim  die- 
bus praeterlapsis  leviter  trahendo  ex  naso 
remotum , et  aegrotus  denique  post  quin- 
que circiter  menses  sanatus  e nosocomio  di- 
missus est. 

§•  7. 

• Casibus  his  hucusque  notis  historiam 
nunc  addam  aegroti , qui  in  clinico  chirur- 
gico universitatis  Bonnensis  operationem  sub- 
iit , quae  uti  morbus  erat  gravis  et  memo- 
rabilis, ita  etiam  dignissima  videtur  ut  pro- 
lixius describatur. 

Guilelmus  S ch  wa  n n , Opladensis,  qua- 
draginta quinque  annos  natus,  patrem  ante 
triginta  annos  phthisi  amisit.  Mater  eius  ad- 
huc vivens  digitorum  et  metacarpi  ulceribus 
laborabat,  quae  sponte  nata  profundiora  pe- 
tebant, multum  ichorem  secernebant  et  post 
sacculos  aromaticos  locis  affectis  impositos  nec 
non  post  remedia  , quae  • sanguinem  purgare 
vulgo  dicuntur,  interne  adhibita  sanabantur, 
digitis  tamen  immobilibus  relictis.  Frater 
eius  viginti  octo  annos  natus  phthisi  mortuus ; 
sorores  duae  in  matrimonium  iam  ductae  be- 
ne valent  liberique  iis  sunt  omnino  sani. 

Aegrotus  noster  a teneris  iam  colli  glandulis 
tumidis  atque  tinea  capitis  laboravit;  puer 
rhachitide  ita  affectus  est,  ut  crura  inde 
curvarentur,  difficulter  igitur  atque  sero 
pedibus  incedere  valeret.  Anno  decimo  aeta- 
tis tumor  ei  natus  est  sine  ulla  causa  cogni- 
ta in  colli  latere  dextro  infra  mandibulam; 
sponte  apertus  multum  effundebat  puris  at- 
que cicatrice  difformi  relicta  claudebatur. 
Variolis  veris  denique  infectus  est.  Ab  anno 
1814  — 19  stipendia  fecit  in  exercitu  Bo rus- 
sorum. Scabie  nunc  afficiebatur,  quae  post 
unguentum  quoddam  album  externe  adhibi- 
tum et  flores  sulphuris  interne  sumtos  sanaba- 
tur. Postea  oplithalmiam  pertinacem  sibi  con- 
traxit, qua  eo  tempore  multi  eius  commilito- 
nes laborabant , contagiosam  ergo  verosimili- 
ter.  Deinde  febris  nervosa  eum  invasit,  qua 
multi  commilitones  mortui  sunt,  ipsi  autem 
fatum  pepercit.  Praeterea  miles  doloribus 
dentium  frequentius  laboravit,  praecipue 
lateris  dextri,  ubi  dentes  nigrescebant  atque 
adeo  corrumpebantur,  ut  ex  traherentur  quasi 
omnes.  Doloribus  etiam  aurium  saepius  la- 
boravit pulsantibus  atque  vehementibus,  qui 
plerumque  aquae  frigidae  auri  iniectae  cede- 
bant. Domum  redux  aegrotus  tussi  convul- 
siva  correptus  est,  quae  epidemice  eo  tem- 
pore grassabatur,  neque  parvulis  neque  adul- 

tis  parcebat.  Quibus  omnibus  feliciter  supe- 
ratis ante  decem  hebdomades  tandem  aegro- 
tus in  palato  duro,  haud  procul  a dentibus 
incisivis  lateris  sinistri  maxillae  superioris 
nodulum  percepit  tactu  durum,  mox  etiam 
dolores  pungentes,  lancinantes  edentem.  Ma- 
lo consilio  scalpebat  hunc  tumorem,  donec 
sanguinis  parva  copia  effunderetur,  quo  do- 
lores primo  mitigabantur,  hoc  autem  saepius 
facto  tumor  celeriter  augebatur.  Accessit 
odontalgia  vehementissima , qua  impulsus 
dentes  lateris  affecti  iam  nigrescentes  paula- 
tim  evellendos  curavit.  Post  duas  hebdoma- 
des, quum  aegrotus  ossa  maxillaria  non  ma- 
gis dura,  sed  relaxata  et  mobilia,  linguam 
autem  muco  e fusco- nigricante  obtectam  vi- 
deret, auxilium  petiit  a medico  quodam.  Hic 
herbas  praescripsit,  quibus  ex  aqua  coctis  os 
diligenter  lavaret  atque  die  quovis  secundo 
ope  penicilli  loco  affecto  liquorem  instillavit 
rubicundum,  summopere  mordentem ; quo 
applicato  aegrotum  os  aqua  frigida  colluere 
iussit.  Hac  cura  per  duas  hebdomades  con- 
tinuata morbum  solum  non  haud  diminui, 
sed  augeri  genamque  sinistram  simul  intu- 
mescere et  rubescere  vidit  aegrotus.  Reli- 
quit igitur  hoc  genus  curationis  atque  os  so- 
lummodo aqua  frigida  colluebat;  quo  facto 
malum  minus  progredi  putavit.  Ex  hoc  tem- 

pore  m capite  seutit  dolorem  quendam  pul- 
santem, per  paulum  temporis  quidem  duran- 
tem , sed  saepius  redeuntem» 

Receptus  est  aeger  in  clinicum  chirurgi- 
cum Bonnense  die  decimo  tertio  mensis  Iu- 
nii  MDCCGXXXIII , ubi  status  corporis  et 
morbi  hic  erat.  — Constitutionis  satis  est  ro- 
bustae, corpore  quadrato,  parvo.  Integumenta 
cranii  media  sua  sponte  exanthemate,  squa- 
mis imbricatis  formato  occupata;  cutis  sub- 
tus normalis,  capilli  partes  inferiores  muco 
tenaci,  sicco  inter  se  conglutinatae.  Con- 
iunctiva  palpebrarum  oculi  dextri  valde  ru- 
bet, sed  neque  granulationes  neque  alius  ge- 
neris tumores  conspiciuntur,  multum  tamen 
secernitur  muci;  palpebrae  inferioris  cilia  te- 
nera et  rara  sunt.  Stillicidium  lacrymarum 
adest;  in  coniunctiva  bulbi  vascula  rubra 
nonnulla  observantur,  coniunctiva  palpe- 
brarum oculi  sinistri  etiam  paullulum  ru- 
bet. Hac  inflammatione  coniunctivae  ex 
quatuordecim  diebus  laborat  aegrotus  , 
quae  quomodo  sit  nata  explicare  nequit, 
sub  itinere  tamen  in  peius  versam  esse  af- 
firmat. 

In  gena  sinistra  tumor  conspicitur,  qui 
a labio  superiore  oris  ad  marginem  infraor- 
bitalem usque  extenditur;  in  media  gena  et 

in  regione  sinus  maxillaris  maxime  prominet 
magisque  rubet;  alam  nasi  sinistram  tollit, 
dextrorsum  et  deorsum  premit  angulum  oris 
sinistrum  atque  ita  faciei  formam  quasi  obli- 
quam imprimit.  Cuticula  huius  tumoris  de- 
squamatur. Ore  aperto  superficiem  internam 
labii  superioris  et  genae  in  latere  sinistro  cum 
gingiva  coalescere  videmus;  omnes  fere  den- 
tes in  utraque  desunt  maxilla.  Palatum  du- 
rum lateris  sinistri  fere  totum  tumidum , 
molliusculum,  inaequale,  eminentias  atque 
impressiones  formans  invenitur.  In  parte  an- 
teriore haud  procul  a dentibus  incisivis  lo- 
cus adest  ulceratus,  pollicem  longus  atque 
pollicem  fere  dimidium  latus,  colore  livido 
ex  albo- flavescente ; magna  saniei  copia  inde 
secernitur.  In  parte  posteriore  palati  et  su- 
periore veli  penduli  tumor  conspicitur  ru- 
bens; tactu  cartilagineus,  nucis  iuglandis  ma- 
gnitudine. Pars  palatina  anterior  tumoris 
iam  maxillam  superiorem  dextram  usque  ad 
dentem  incisivum  secundum  in  eundem  tra- 
xit morbum.  Si  digitus  alterius  manus  loco 
affecto  in  ore,  alterius  autem  manus  digitus 
tumori  genae  externo  adprimitur,  motum 
quendam  tumoris  inde  effectum  sentimus. 
Locus,  qui  iam  in  ulcus  transiit,  facile  san- 
guinem emittit;  semper  magna  salivae  copia 
ex  ore  effluit  Nasus  externus  nihil  abnor- 

me  indicat  et  specillo  per  nares  inducto  nul- 
lum occurrit  obstaculum. 

Reliquas  corporis  partes  sanas  esse  aeger 
affirmat.  Inquirendo  pectoris  organa  percus- 
sio in  regione  infraclaviculari  sonum  obscurio- 
rem educit,  attamen  cylindrus  nil  abnorme 
dat.  — Aegrotus  queritur , se  in  ultimis  qua- 
tuordecim  diebus  nonnunquam  febre  labo- 
rasse. Pulsus  octoginta  quinque  ictuum,  sa- 
tis plenus.  Dolores  denique  accusat  lan- 
cinantes, qui  a limbo  alveolari  maxillae  ocu- 
los petunt. 

Diagnosis.  Morbum , quo  aegrotus  no- 
ster laborat,  osteosarcoma  esse,  eo  proba- 
tur, quod  malum  ex  osse  profectum  id  ip- 
sum brevi  tali  modo  morbose  mutavit,  ut  tex- 
turam sumeret  fibroso- cartilagineam.  Quae 
autem  intus  liaeret  massa  in  cavernis  maxil- 
lae easque  dilatat  et  extendit,  primo  intuitu 
certo  definiri  nequit;  id  vero  certum,  eam 
esse  indolis  quam  maxime  perniciosae.  Ce- 
terum hoc  in  casu  sententia  Boyeri  confir- 
mari videtur,  qui  osteosarcoma  et  carcinoma 
revera  eundem  esse  morbum  credit;  nam 
partes  iam  ulceratae  cancrum  manifesto  si- 
mulant. — Cachexiam  universalem  morbo 
locali  ansam  praebuisse  ex  praegressis , e ce- 
leri morbi  decursu,  e causae  occasionalis 
et  localis  defectu  verisimillimum  fit.. 

Prognosis  valde  dubia  est:  nam  quam- 
quam vires  in  aegroto  nostro  adhuc  suffici- 
ant, malum  perniciosum  etsi  cultro  suffici- 
enter remotum,  ut  redeat,  facile  fieri  potest. 

Cura.  Remediis  internis  contra  cache- 
xiam, si  qua  adest,  solummodo  agendum  est; 
contirn  malum  locale  resectio  partis  aegrotae 
unicum  est  remedium,  quod  [eo  etiam  casu 
adhibendum  esse  videtur,  si  palliativum  so- 
lummodo fert  auxilium;  nam  ex  ipso  opera- 
* tionis  actu  caute  peracto  haud  magnum  im- 
minet periculum  , de  quo  iam  supra  relatum 
est.  Ubi  autem  curatio  haec  chirurgica  in- 
efficax esset,  reliqua  remedia  certo  irrita  et 
vana  evaderent  et  aeger  ineluctabili  fato  pe- 
riret. 

Ne  tamen  morbus  universalis  intactus 
remaneret,  remedium,  quod  pro  temporis  an- 
gustiis praecipue  aptum  videbatur,  propina- 
tum est,  decoctum  nempe  Zitt manni  sine 
mercurio.  Aeger  inde  per  decem  dierum 
usum  nullum  percepit  fructum  , tumor  et 
dolor  atrox  potius  augeri  videbantur.  Uni- 
ca spes  igitur  in  operatione  posita  et  haec 
ab  illustr.  professore  Wutzero  cum  dexte- 
ritate, peritia  atque  tranquillitate  illa,  quam 
omnes  in  eo  mirantur,  omnibus  scholae  cli- 
nicae discipulis  pluribusque  medicis  praesen- 
tibus, die  vigesimo  tertio  mensis  lunii  hac 

ratione  instituta  est  Integumenta  plaga  a re- 
gione foraminis  infraorbitalis  ad  angulum 
oris  sinistrum  perducta  longiludinaliter  diri- 
mebantur, deinde  altera  plaga  horizontalis 
facta  est,  quae  ab  angulo  oris  proficiscens 
marginem  anteriorem  musculi  masseteris  pe- 
tebat. Quamquam  illustr.  prof.  W u tz  e r ar- 
terias non  ligare,  sed  comprimere  sibi  propo- 
suisset,  usque  dum  operatio  finita  esset,  ta- 
men propter  iusto  maius  sanguinis  effluvium, 
quod  arteriae  nonnullae  manifesto  dilatatae 
mittebant,  ligaturas  praetulit.  Quo  facto 
uterque  lobus  triangularis  ex  partibus  molli- 
bus modo  formatus  ab  ossibus  subiectis  ope 
scalpelli  separabatur.  Cum  dextro  lobo  ala 
nasi  sinistra  simulque  labium  oris  superius 
sursum  revertebatur ; cum  sinistro  vulneris 
lobo  gena  sinistra  replicabatur.  Tum  totus 
tumoris  circuitus  a parte  anteriore  in  con- 
spectum venit.  Paries  anterior  antri  Jdigb- 
mori  plane  degeneratus  erat  et  ad  foramen 
infraorbitale  usque  simul  cum  maxima  pro- 
cessus alveolaris  et  palatini  parte  sic  et  eum 
vomere  exstirpari  debebat;  idque  ita  factum 
est.  Superficie  anteriore  ossis  ab  omnibus 
partibus  mollibus  plane  liberata  lobi  triangu- 
lares supra  memorati  partirn  digitis  assisten- 
tium, partim  uncinis  obtusis  retrahebantur. 
Tum  serra  angusta  atque  mucronata  proces.- 

sui  alveolari  sinistro  pone  cientem  ultimum 
molarem  ita  imponebatur  et  sursum  dirigeba- 
tur, ut  posterior  maxillae  pars  plaga  verticali 
dirimiretur ; quo  facto  eadem  serra  in  aper- 
tura pyriformi  nasi  versus  processum  nasalem 
maxillae  applicabatur,  et  transversali  tra- 
mite superior  ossis  pars,  intacto  plano  orbi- 
tali solo , findebatur.  Serra  semper  in  par- 
tibus adhuc  sanis  movebatur.  Bene  tulit  ae- 
grotus serrae  motum ; pulsus  satis  fortis  ma- 
nebat neque  nisi  paullulum  accelerabatur. 
Continuata  operatione  autem  subito  vehe- 
mentissimo  dolore  correptus  aegrotus  caput 
pallidus  reclinavit;  pulsus  eo  tempore  par- 
vus et  valde  contractus  inventus  est.  Pars 
ope  serrae  seiuncta  celeriter  remota , aegro- 
tus vino  restauratus  , operatio  paullulum  in- 
terrupta, vulnus  atque  os  aqua  frigida  ace- 
to mixta  aspersum,  quo  facto  sanguinatio 
inhibita  est.  Quod  partis  posterioris  ma- 
xillae sinistrae  et  partis  anterioris  maxillae 
dextrae  morbo  infectum  adhuc  supererat,  aut 
serra  modo  descripta  aut  caelo  angusto  aut 
cultro  satis  forte  atque  apice  curvato  tolleba- 
tur. Maiorem  facilitatem  caelum  hinc  inde 
quidem  praebuit*,  magnam  tamen  commotio- 
nem i magnum  dolorem,  pulsus  deinde  debi- 
litatem atque  intermissionem  denuo  excitavit- 
Continuata  tamen  est  operatio,  donec  omnia, 

quae  iu  maxilla  sinistra  et  in  anteriore  parte 
maxillae  dextrae  degenerata  erant,  sublata 
sunt.  Tum  interrupta  est  operatio  per  di- 
midiam quadrantem  horae,  quo  intervallo  ae- 
grotus restauretur  pulsusque  fortior  reddatur. 

Restabat  ut  tumor  veli  penduli  tollere- 
tur, id  quod  sane  periculosum  et  satis  diffi- 
cile peractu  erat.  Hunc  in  finem  obtura  cu- 
lum suberinum  inter  limbos  alveolares  lateris 
dextri  positum  est:  adiutor  spatula  linguam 
deprimebat,  operator  ipse  acie  cultri  curvati 
a parte  posteriore  circumiit,  tumorem,'  sed 
quum  vomituritioues  vehementes  nascerentur, 
interrumpendum  erat  paullulum.  Inhibita 
autem  sanguinatione  post  aquam  frigidam 
cum  aceto  mixtam  dentio  inceptum*,  tumor 
etiam  antrorsum  cultro  solutus  atque  hamulo 
acuto  quo  tenebatur  demum  remotus  est.  — - 
Antrum  Bighmori  sinistrum  late  apertum  ex- 
creseentiis  fungosis  cerebriformibus  impletum 
visum  est,  quae  cultro  auferebantur. 

Nihil  lum  reliquum  erat,  nisi  quod  par- 
tium fungosarum  reliquiae  oculis  forsan  sub- 
ductae destruerentur  atque  sanguis  ex  ossis 
canaliculis  proveniens  sisteretur.  Tria  lena 
candentia  hunc  in  usum  cum  exoptato  fructu 
adhibita  sunt.  Deinde  vulnus  cutaneum  su- 
tura circumvoluta  unitum  aegrotusque  iu 
lectum  latus  est.  Sanguinatio  ne  postea  re 

nasceretur , glaciei  frustula  aegrotus  in  os 
sumsit;  fomenta  frigida  vulneri  superimposita 
atque  tincturae  thebaicae  guttae  XV  porrec- 
tae sunt,  ut  doloribus  exhaustus  quieti  eo  fa- 
cilius indulgeret. 

Vespere  se  doloribus  lancinantibus  om- 
nino liberum  et  mire  refectum  esse  aeger  af- 
firmavit. Pulsus,  qui  febris  lentae  testes  an- 
tehac centies  et  quod  excurrit  in  sexagesima 
horae  parte  quovis  vespere  micare  solebant, 
nunc  octoginta  ictus  edebant,  ita  ut  febris 
vulneraria  vix  perciperetur. 

Die  24  Junii  se  cum  statu  suo  conten- 
tum declaravit  aeger,-  dolores  fere  nulli.  Po- 
tus refrigerans  et  iuscula  non  sine  molestia 
quidem  , sed  sufficienter  sumebantur-  Febris 
versus  vesperam  levissima. 

Die  26  tres  acus  remotae  sunt;  aegrotus 
lac  et  iuseulum  bene  sumsit. 

Die  28  quum  vulnus  nonuullis  locis  ru- 
beret atque  caleret,  fomenta  ex  aqua  satur- 
nina  superimposita,  et  reliquae  omnes  acus 
remotae  sunt.  Pars  vulneris  horizontalis  ci- 
catrice bene  clausa  gaudet. 

Die  4 Julii  in  facie  erysipelas  natum  est, 
quod  tamen  post  aliquot  dies  evanuit. 

Die  12  totum  vulnus  bona  gaudet  atque 
firma  cicatrice;  ipse  bene  valebat  aegrotus, 
hilaris  erat  et  nosocomium  relinquere  iam 


studuit;  sed  post  aliquot  dies  ia  angulo  po-  t 
steriore  vulneris  horizontalis  ulcusculum  fistu- 
losum penetrans  conspiciebatur  , nonnullas 
lineas  latum,  quod  pressum  aliquid  puris  et 
deinde  lmmorem  effundebat  salivae  similem. 
Pulvis  carbonis  in  hunc  locum  sparsus  est. 

— Nihilominus  cutis  hunc  locum  ambiens 
sensim  rubescere  coepit.  In  gena  sinistra  haud 
procul  a naso  tumor  parvulus  rubicundus  sa- 
tis suspectus  nascebatur,  pressu  quidem  haud 
dolens.  — Solutio  arsenicalis  Fowleri  interne 
adhibita  est,  attamen  sensim  dolores  accede- 
bant. Ulcus  augebatur  atque  aclspectum  prae- 
bebat satis  malignum,  quippe  quod  margini- 
bus duris,  callosis,  replicatis  circumdatum 
profundius  excavabatur,  quo  denique  cum 
oris  cavo  libere  communicabat.  In  velo  pen- 
dulo simul  ulcusculum  suspectum  prodiit. 

Hoc  in  statu  aeger  ulterioris  curae  im- 
patiens, non  sine  multo  levamine  , sed  quo- 
ad radicem  mali  ipsam  insanabilis , dimis- 
sus est. 


§■  8- 
Epicrisis. 

Quum  hucusque  de  morbis  maxillae  su- 
perioris et  de  curationibus  chirurgicis,  quae 
in  illa  institui  possint,  disseruerimus,  neque 
exiguum  morborum  operationumque  auieceri- 

mus  numerum,  in  quo  casus  novus,  hucus- 
que publici  iuris  non  factus  plures  res  me- 
moratu satis  dignas  ostendit,  haud  alienum 
esse  puto,  priusquam  finem  impono  libello, 
generalia  quaedam  breviter  addere  de  his  , 
quae  secundum  observationes  modo  commu- 
nicatas et  principia  ipsa  artis  medicae  ex  cu- 
ra maxillae  chirurgica,  praesertim  ex  eius  re- 
sectione, et  nobis  et  aegrotis  nostris  aut  spe- 
randa aut  timenda  sunt. 

Morbi  maxillae  superioris  , qui  resectio- 
nem sive  exstirpationem  partialem  poscunt, 
aut  tales  sunt  qui  a causa  locali,  laesione  ex- 
terna e.  g. , gignuntur,  aut  tales  qui  causae 
generali  , cachexiae  et  dyscrasiae,  debentur. 
In  illis  levior  adest  morbus  saepius  manu  so- 
lummodo atque  instrumentis,  quamvis  non 
ineunde,  tuto  tamen  et  cito  tollendus.  Hoc 
observamus  in  exostosibus,  in  fungis  qui  ex 
plagis  nati  sunt.  Sed  ubi  aegritudo  illa,  ex 
qua  morbus  localis  exortus  est,  quamvis  certe 
adsit,  tamen  vix  cognosci  neque  tolli  potest, 
his  in  casibus  parum  auxilii  a cura  chirur- 
gica sperandum  est-  Attamen  iis,  qui  in  hoc 
rerum  statu  plane  prohibent  operationem , 
non  assenserim.  Tales  enim  et  tam  citos  nou- 
n u-nquam  facit  progressus  malum,  ut  non  so- 
lum faciem  aegroti  summopere  reddat  dif- 
forinem,  sed  functiones  quoque  impediat  di- 

gestioni  necessarias,  uti  masticationem  et  de- 
glutitionem, et  sic  celeri  pede  infelicem  even- 
tum adproperat,  ubi  reliquum  corpus  robu- 
stum adhuc  et  longiori  vitae  destinatum  ap- 
paret. INon  est  cur  in  tali  rerum  statu  me- 
dicus auxilium  neget  palliativum,  si  radicitus 
morbum  sanare  nequeat,  praesertim  ubi  ipse 
aegrotus  opem  chirurgi  quantulamcunque  de- 
siderat, eo  minus,  quo  operatio  ipsa  dex- 
tre peracta,  licet  valde  dolorifica,  parum  pe- 
riculi tamen  affert.  — Sunt  tamen  aegro- 
ti, in  quibus  hanc  operationem  instituere 
etiam  eo  in  casu  dubitaverim,  ubi  malum 
plane  est  locale.  Pertinet  huc  nimia  aegroti 
debilitas,  praecipue  si  non  curis  iusto  longius 
iam  protractis,  sed  constitutionis  infirmitati 
forsan  congenitae,  morbo  ipsi  et  febri  heeti- 
cae  inde  natae  debetur;  nam  dolor  et  sangui- 
nis iactura  nunquam  penitus  evitanda  exhau- 
riunt vires.  Denique  etiam  dissuadenda  est 
operatio,  si  aegrotus  habitum  offert  nimis 
nervosum,  praesertim  in  hystericis  et  in  illis, 
qui  magna  sunt  corporis  gracilitate,  muscu- 
lorum debilitate,  cutisque  teneritate  et  mol- 
litie, in  quibus  dolor  certe  haud  exiguus  non 
solum  animi  deliquia  et  convulsiones,  verum 
etiam  apoplexiam  nervosam  gignere  posset; 
ex  eadem  causa  senes  atque  infantes  vix  fe- 
rent hanc  operationem. 

Quid  de  illis  huius  operationis  exemplis 
sit  iudicandum , ubi  malum  , etsi  constitu- 
tionale, tamen  postea  non  rediisse  dicitur, 
facile  cognoscimus,  si  aegrotos  e nosocomiis 
esse  dimissos  videmus,  quum  cicatrice  vulnus 
vix  omnino  sit  obtectum,  quo  tempore  de 
curae  exitu  indicium  ferre  iniustum  est.  Et 
nos  tale  exemplum  addere  potuissemus,  si  ae- 
grotum in  clinico  Bonnensi  curatum  illo  tem- 
pore removissemus,  quo  cicatrix  bene  clausa 
videbatur,  ipseque  tam  bene  valebat,  ut  in- 
vito fere  medico  nosocomium  relinquere 
vellet. 

Si  casum  a nobis  communicatum  probe 
examinamus,  morbum  localem  cachexia  qua- 
dam maligna  nutriri  per  totum  corpus  dif- 
fusa, quam  sanari  oportuisset,  priusquam  ma- 
lum locale  removeretur,  iam  illo  tempore 
certe  patebat,  quo  aegrotus  receptus  est.  De- 
generatio autem  illa  localis  iam  tales  fecerat 
progressus,  ut  operatio  diutius  dilata  haud 
amplius  perlici  potuisset ; quare  decem  so- 
lummodo dies  exspectavimus,  quibus  usi  su- 
mus ad  remedium  illud  internum  efficaeissi- 
mum  propinandum,  quo  vero,  uti  postea  vi- 
dimus, morbus  vinci  non  potuit.  Aegritu- 
dinem autem  ut  osteosarcoma  haberemus  dys- 
crasia  universali,  qua  malum  progenitum  esse 
censemus,  ipsius  deinde  tumoris  signis,  dolo- 

ribus  , atque  eo  denique  inducebamur,  quod 
tam  velociter  creverat.  Ipsa  operatione  in- 
dicium nostrum  haud  refutatum  est;  nam 
substantiam  osseam  mollitam  et  fungosam  in- 
veniebamus et  in  ipsa  diploe  granulationes  li- 
vidae polyposae  continebantur.  Sed  in  antro 
Higbmori  fungus  etiam  aderat  medullaris,  qui 
in  nucleo  praesertim  suo  interiore  omnia  hu- 
ius parasiti  maligni  praebebat  signa;  nam  ex- 
teriores eius  stratus  in  substantiam  unguino- 
sam fuscam  multum  saniei  in  parvis  cavernis 
continentem  mutati  erant.  Hac  ex  re  conii- 
cere  possumus , malum  hocee  ex  membrana 
mucosa  antri  Higbmori  originem  primam  du- 
xisse , neque  nisi  postea , quum  amplius  ex- 
tenderetur, ossa  ipsa  in  ruinam  suam  traxisse; 
.unde  simul  patet,  quantum  affines  sint  inter  se 
fungus  medullaris  et  osteosarcoma ; ossis  enim, 
morbus  solus  per  se  osteosarcomatis  sibi  vin- 
dicare debuit  nomen,  quamvis  a fungo  me- 
dullari sine  dubio  genitus  esset,  alterumque 
in  alterius  abiisse  naturam  disputari  non  pos- 
set. Ceterum  hoc  casu  denuo  confirmatum 
est,  quam  insanabilis  sit  fungus  medullaris; 
nam  neque  decocto  Zittmanni  ante  opera- 
tionem propinato  mali  reditus  impediri,  ne- 
que arsenico  postea  adhibito  prohiberi  pote- 
rat, quo  minus  parasitus  denuo  cresceret. 

Fungum  autem  medullarem  inter  mor- 


bos  maxillae  superioris  hucusque  raro  es- 
se nominatum,  eo  explicatur,  quod  huius 
morbi  notio  et  definitio  usque  ad  recentissi- 
ma  tempora  non  satis  distincte  est  statuta. 
In  magno  numero  casuum,  qui  osteosteatoma- 
tis  atque  osteosarcomatis  nomine  memoriae 
proditi  sunt,  unus  alterve  fungi  medullaris 
generi  rectius  certe  adnumerari  potuisset. 

Hejfelde  r a)  casum  nuper  com- 
municavit fungi  maxillae  superioris  nostro 
multis  rationibus  similis , qui  statum  pro- 
vectiorem monstrat,  in  quem  noster  abiisset, 
nisi  operatione  inhibitus  esset.  In  hoc  casu 
aegrota  scrofulosi  laborans,  postquam  contu- 
sionem faciei  perpessa  erat,  maxillam  supe- 
riorem in  hanc  degenerationem  abire  vidit; 
quae  res  docet,  cachexia  quadam,  si  laesio 
accedit  mechanica,  hunc  morbum  posse  pro- 
gigni. In  casu  nostro  vi  externa  laesus  non 
est  aegrotus,  sed  iam  ex  longo  tempore  gin- 
givae mollitie  scorbutica  et  odontalgia  labo- 
raverat , et  forse  horum  malorum  irritatio 
perpetua  sulfecerat , ut  dyscrasia  variorum 
morborum  serie  producta  partibus  ori  vicinis 
adverteretur  ibique  retineretur. 

Guilelmus  Kriippel,  Tolpiacensis, 
natus  sum  MDCCCVIII  parentibus  catholicae 
religioni  addictis,  J.  Guilelm.  Kriippel 
medicinae  Doctore  et  notario  publico  , quem 
Dei  gratia  ad  hunc  usque  diem  mihi  servavit, 
matre  Chris  tina  e gente  Nonn,  quam  iam  » 
diu  morte  mihi  ereptam  lugeo. 

Prima  literarum  elementa  magister  pri- 
vatus per  annos  plures  me  docuit,  deinde  Gym- 
nasium Monasterii  ad  Eifliam  petii , anno  et 
dimidio  praeterlapso  Gymnasium  Coloniense 
adii,  eoque  tres  per  annos  frequentato,  al- 
mam universitatem  literarum  rhenanam  petii 
anno  1828,  ibique  a Rectori  magnifico  C.  H eff- 
ler civium  academieorum  numero  adscrip- 
tus  sum. 

Hasce  praelectiones  audivi: 

Logicam  et  psychologiam  empiricam  mi- 
hi tradidit  cl.  van  Calker;  physicam  ex- 
perimen talem  cl.  a Miinchow;  mineralogi- 
am  cl.  Noggerath;  hotanicen  generalem  cl. 
JNees  abEsenbeck  natu  mai.;  zoologiam 
cl.  Goldfuss;  chemiam  experimentalem  cl. 
G.  Bischoffj  zoochemiain  cl.  Bergemann. 

Anatomiam  specialem  et  physiologiam  cl. 
May  er,  hoc  tempore  Decanus  spectatissimus, 


idem  cl.  vir  una  cum  cl.  Weber  cadaverum 
dissecandorum  artem  me  docuit;  encyclopae* 
diam  et  methodologiam  medicinae  et  patholo- 
giam  generalem  cl.  Miiller  ; hygieines  et 
diaetetices  praecepta  cl.  Ennemoser;  mate*- 
riam  medicam  et  doctrinam  de  cholera  indi* 
ca  cl.  Harless;  syphilidem  cl.  Naumannj 
repetitorium  therapiae  specialis  cl.  Albers, 
akiurgiam  et  akologiam  cl.  Nasse  natu  iun., 
qui  quoque  in  operationibus  in  oculis  in* 
stituendis  dux  mihi  fuit.  Morbos  mulierum, 
chirurgiam,  operationes  chirurgicas,  artem  ob- 
stetritiam,  instrumentorum  obst.  apparatum, 
morbos  oculorum  cl.  Kilian  me  docuit;  ab 
eodem  duce  in  cursu  exercitationum  obstetri- 
tiarum,  ope  phantomatis,  et  per  annum  at- 
que dimidium  in  clinico  obst. , et  annum 
per  dimidium  in  clinico  chirurgico  instructus 
sum.  In  therapia  et  generali  et  speciali,  an- 
thropologia,  in  exercitationibus  clinicis  tam 
pathologicis  quam  therapeuticis  per  duos  an- 
nos et  dimidium  cl.  Nasse  mihi  dux  et  mo- 
derator fuit.  In  exercitationibus  practicis  chi- 
rurgicis per  annum  dimidium  et  in  cursu  ope- 
rationum in  cadaveribus  mihi  dux  fuit  cl. 
W utze  r. 

Quibus  praeceptoribus  omnibus,  optime 
de  me  meritis,  gratias  habeo  semperque  ha- 
bebo, quas  possum  maximas. 

